EDITORIAL 


MAICA DOMNULUI ÎN EVLAVIA 
CREDINCIOȘILOR 


La data de 15 augusta fiecărui an, Sfânta noastră Bise- 
rică a rânduit ca zi de mare sărbătoare pomenirea Ador- 
mirii Maicii Domnului, mutarea din această lume pămân- 
tească a Fecioarei Maria, Maica lui Dumnezeu. Pentru a 
arăta importanţa acestei sărbători, Sfânta Biserică a 
rânduit 14 zile de post înaintea acestei mari sărbători a 
creştinătăţii, pentru a 
sugera asceza și înfrâ- 
narea credincioșilor în 
vederea participării la 
acest important eve- 
niment al creștinătății. 

Cele patru Sfinte 
Evanghelii nu dau 
prea multe amănunte 
despre viaţa Sfintei 
Fecioare Maria, şi mai 
ales despre nașterea 
şi copilăria ei, aceasta 
explicându-se prin 
faptul că figura cen- 
trală a Noului Testa- 
ment este Domnul și 
Mântuitorul nostru 
lisus Hristos. 

Însă totuşi, evan- 
gheliile numite „apo- 
crife” dau amănunte 
despre părinţii săi, 
dumnezeieștii 
loachim și Ana, care 
erau originari din 
Nazaretul Galileii - 
cum scrie Evanghelia 
apocrifa a lui lacob. Ei 
ajunseseră la adânci 
bătrânei fără să aibă 
copii, dar nu-și pierduseră speranţa, rugându-se încon- 
tinuu lui Dumnezeu să le dăruiască un urmaș. În credinţa 
lor au mers până la retragerea în locuri singuratice, sepa- 
rat, unde au postit, s-au rugat, au lăcrimat și și-au sfâșiat 
inima, până ce Dumnezeu le-a trimis răspuns, prin înger, 
că cererea lor va fi primită. Aşa s-a născut Maria, viitoarea 
Sfânta Fecioara Maria, care a fost aleasă de Dumnezeu 
să fie vasul ales ce va purta în pântece și va naște pe 
Mântuitorul lumii, cum proorocise Isaia : „lată Fecioara 
va lua în pântece și va naște Fiu și vor chema numele lui 
Emanuel” (Isaia 7, 14). Astfel, prima mare sărbătoare 


religioasă din anul bisericesc, care începe la 1 septem- 
brie, este Nașterea Maicii Domnului, numită în popor și 
Sfânta Maria Mică. 

Sfinţii loachim şi Ana o consacră serviciului religios 
la templu, Biserica rânduindu-i pentru aceasta o altă 
sărbătoare, la 21 noiembrie - Intrarea în Biserică a Maicii 
Domnului - în aminti- 
rea făgăduinţei părin- 
ţilor săi trupești de a 
închina pruncul lorlui 
Dumnezeu, spre avie- 
ţui întru bunătate, cin- 
ste și neprihănire. Cea 
de a treia sărbătoare 
anuală dedicată Sfin- 
tei Fecioare Maria este 
Buna-vestire (25 mar- 
tie). Cu ocazia vizitei 
pe care a făcut-o Elisa- 
betei, rudenia sa, vii- 
toarea mamă a Sfân- 
tului loan Botezătorul, 
aceasta a numit-o 
„binecuvântată între 
femei” şi, Maica Dom- 
nului meu”. lată cuvin- 
tele Sfântului Evan- 
ghelist Luca, unul din 
Apostolii Domnului : 
„Şi a intrat Maria în 
casa lui Zaharia și s-a 
închinat Elisabetei. lar 
când a auzit Elisabeta 
urarea Mariei, pruncul 
a săltat în pântecele 
ei, și Elisabeta s-a 
umplut de Duhul 
Sfânt și, cu glas puternic, a strigat: Binecuvântată ești tu 
între femei şi binecuvântat este rodul pântecului tău. Și 
de unde mie aceasta, ca să vină la mine Maica Domnu- 
lui meu ?” (Luca 1, 40-43). 

După nașterea minunată a Fiului lui Dumnezeu în 
Betleemul ludeii, Sfânta Fecioara Maria va fi deseori ală- 
turi de lisus în multe din momentele vieţii sale pămân- 
tești: la tăierea-împrejur, la 8 zile, când i s-a pus numele; 
la prezentarea la templu; în timpul fugii în Egipt de frica 
lui lrod, care voia să-l ucidă pe Prunc; în timpul predicii 
lui lisus în templu, când avea numai 12 ani; la nunta din 

Cana, dar mai ales în timpul Patimilor, moment când 
Sfânta Fecioara este încredinţată de lisus Apostolului 
loan (loan 19, 25). 

În sfârşit, după înălţarea la cer a Domnului, Sfânta 
Fecioară Maria și femeile care L-au urmat pe lisus fac 
parte din grupul apostolilor și iau parte împreună la 
evenimentul Cincizecimii, ce reprezintă întemeierea 
Bisericii văzute a lui Hristos-Domnul. 

Între sfinţi, Sfânta Fecioara Maria ocupă locul cel mai 
de cinste, fiind mai presus de toate puterile îngereşti şi 
atingând cea mai înaltă treaptă a desăvârşirii omeneşti. 

Cinstirea pe care Biserica o dă Sfintei Fecioare Maria 
se numeşte supravenerare sau supracinstire (hiperdoulia), 
spre deosebire de cinstirea acordată sfinţilor, care se 
numeşte venerare (doulia). 

Sfânta Biserică o numeşte, Împărăteasa” şi, Doamna”, 
mărturisind că este „mai cinstita decât heruvimi şi mai 
mărita, fără de asemănare, decât serafimi”, deoarece s-a 
învrednicit să fie aleasă de Dumnezeu ca Maică a 
Fiului Său. 

Există mai multe temeiuri scripturistice ale preacin- 
stirii Maicii Domnului. Astfel după ce protopărinţii noș- 
tri, Adam și Eva au căzut, Dumnezeu i-a anunţat că mân- 
tuirea va veni prin femeie:, dușmănie voi pune între tine 
și femeie, între sămânţa ta și sămânţa ei: aceasta îţi va 
zdrobi capul, iar tu îi vei înţepa călcâiul” (Facerea 3, 15). 
Precum păcatul a venit prin Eva, mântuirea avea să răsară 
din Fecioara Maria - Eva cea nouă. 

Dumnezeu Însuși a preţuit-o pentru viaţa sa nepri- 
hănită, alegând-o ca Maică a Fiului Său dintre toate 
femeile din lume. Îngerul Gavriil, trimisul Domnului, i s-a 
închinat și a salutat-o prin cuvintele:,„Bucură-te, ceea ce 
ești plină de har, Domnul este cu tine. Binecuvântată 
ești tu între femei. lar ea, văzându-l, s-a înspăimântat de 
cugetul lui și cugeta întru sine ce fel de închinăciune 
poate să fie aceasta” (Luca 1, 28-29). Mulţimile care 
urmau și ascultau pe lisus şi vedeau minunile Sale, o 
fericeau pe cea care L-a purtat în pântece. lar când vor- 
bea lisus, o femeie din mulţime, ridicându-și glasul, l-a 
grăit: „Fericit este pântecele care Te-a purtat și fericit 
sânul pe care L-ai supt”. lar El a răspuns :„Da, așa este, 
dar mai fericiţi sunt cei ce ascultă cuvântul lui Dumnezeu 
și îl păzesc pe el” (Luca 11, 27-28). 

Însuşi numele Sfintei Fecioare - Maria înseamnă 
doamnă, stăpâna, cea aleasă. Şi într-adevăr, Fecioara 
Maria a fost o persoană aleasă sau distinsă. La aceasta 
se referă psalmistul când o numeşte „aleasa Domnului” 
şi, împărăteasa care stă de-a dreapta, îmbrăcată în haină 
aurită şi prea înfrumuseţată” (Psalm 45, 10-18). 

Naşterea mai presus de fire a Domnului a păstrat 
neatinse peceţile fecioriei, Maica Domnului rămânând 
fecioară în timpul şi după naștere. Aceasta a vestit-o 
Domnul prin vedenia proorocului lezechiel:,„ Apoi a dus 
bărbatul acela înapoi la poarta templului, spre răsărit, și 


aceasta era închisă. Şi-mi zise mie: Poarta aceasta va fi 
închisă, nu se va deschide și nimeni nu va intra prin ea, 
căci Domnul Dumnezeu al lui Israel a intrat prin ea. De 
aceea va fi închisă. Ci numai singur Împăratul să vină 
prin ea, ca să mănânce pâine înaintea Domnului, să intre 
prin pridvorul porţii și să iasă tot pe acolo” (lezechiel 44, 
1-3). Sfinţii Părinţi afirmă că acest text mesianic profe- 
ţeşte fecioria Maicii Domnului și după naștere. Domnul 
Hristos s-a născut fără a strica peceţile fecioriei, precum 
razele soarelui străbat sticla, peștii apa, păsările aerul, 
fără a lăsa urme. 

Recunoscându-i Sfintei Fecioare Maria marele rol în 
iconomia mântuirii, Biserica noastră o preamăreşte din 
cele mai vechi timpuri, închinându-i imnuri, adresân- 
du-i rugăciuni sau numind-o,„împărăteasa Maică”,„puru- 
rea fericită”, “prea nevinovată”, „Biserică sfinţită”, „ușă 
cerească”, „rai cuvântător” „lauda fecioriei” etc. 

Nu există nici un serviciu divin în care numele Sfintei 
Fecioare Maria să nu fie pomenit ori să nu i se adreseze 
ectenii sau rugăciuni. Aceasta însumează evlavia pe care 
Biserica o are faţă de cea care se roagă neîncetat Fiului 
ei pentru mântuirea lumii. 

Credincioșii români mai ales la data de 15 august se 
îndreaptă în pelerinaje la mănăstirile din ţară sau acolo 
unde există câte o icoană făcătoare de minuni. Ce duios 
se cântă și versurile:, Am venit Măicuţă să te mai vedem, 
Să ne spunem dorul pe care-l avem!” Prin aceste gesturi 
şi cuvinte alese, ca și prin rugăciunile către ea, se mani- 
festă evlavia deosebită de care Sfânta Fecioară Maria se 
bucură printre credincioşii creştini. 

Încheiem cele câteva consideraţii privind-o pe 
Maica Domnului nostru lisus Hristos, cu remarcile 
pertinente pe care le-a făcut odinioară unul dintre 
teologii noştri contemporani: „Este propriu Ortodoxiei 
să nu o prezinte niciodată pe Maica Domnului separată 
de Hristos. Totdeauna ea este în legătură cu Hristos. De 
aceea ea este cel mai aproape de El. Cine poate fi mai 
aproape de fiul ei decât o maică? El se face fiul unei 
mame, iubeşte o mamă omenească, aşa cum o iubim 
şi noi pe mama noastră, ascultă rugăciunile ei, aşa cum 
şi noi ascultăm rugăciunile mamei noastre. Ea palpită 
pentru tot ce palpită El. El a venit ca să ne iubească pe 
noi, să se răstignească pentru noi, deci nu poate să nu 
ne iubească şi ea pe noi, nu poate să nu aibă şi ea 
durerile pe care le are El pentru nenorocirile noastre. 
Nu poate să nu sară şi ea în ajutorul nostru, dar numai 
de la El primeşte şi ea putere să ne ajute în diferite 
necazuri şi greutăţi. De aceea este necesar să ne rugăm 
şi Maicii Domnului cerându-i, nu ca să ne mântuiască, 
ci ca să ne scape din diferite nevoi, să ne ajute în diferite 
greutăţi şi să-l roage pe Fiul ei să ne mântuiască!” (pr. 
prof. dr. Dumitru Stăniloae, lisus Hristos sau restaurarea 
omului, Editura Mitropoliei Olteniei, Craiova, 1993, 
p. 165). 

ANUL OMAGIAL AL SFINȚILOR MARTIRI 
BRÂNCOVENI 


Anul 2014 a fost declarat de către Patriarhia Română 
drept un an comemorativ al Sfinţilor Martiri Brâncoveni 
(Constantin Vodă, fiii Constantin, Ştefan, Radu şi Matei), 
sfetnicul lanache Văcărescu care au fost martirizaţi pe 
15 august 1714 în Constantinopol, actualul oraş Istanbul 
din Turcia. 

Cauza 

După sucombarea Imperiului Bizantin sub atacul 
turcilor osmani în anul 1453, Ţările Române au jucat rolul 
de păstrătoare a tradiţiei prin care voievodul a fost 
primul credincios al Bisericii care a făcut danii către Locu- 
rile Sfinte, Sfântul Munte Athos, a susţinut şcoli teolog- 
ice, a tipărit cărţi, a ridicat noi lăcaşuri de cult (biserici, 
paraclise, bolniţe ş.a.). În decursul istoriei însă au fost şi 
unele exagerări, domnitori români care-şi doreau 
recucerirea Bizanțului şi consacrarea lor ca Ţari ai acestui 
imperiu. Căci nu trebuie să uitaţi: ideea bizantină — ideea 
de restaurare a Împărăției de Răsărit nu murise. Hrănită 
de visători politici şi de scriitori, ea reînvia ori de câte ori 
împrejurările politice lăsau să se întrevadă posibilitatea 
izgonirii turcilor din Europa. Pământul Principatelor 
noastre, îndeosebi, priise aceste mari tradiţii. Pe acest 

Preot dr. VALENTIN MARIAN BUGARIU 


pământ, viaţa Bizanțului de altădată se păstrase şi se 
continua. (Victor Papacostea, Tradiţii româneşti de istorie 
şi cultură, ediţie îngrijită de Cornelia Papacostea-Dan- 
ielopolu, Ed. Eminescu, Bucureşti, 1996, p. 53-54). 

Predecesorul Sfântului Voievod Constantin Brâncov- 
eanu (1688-1714), Şerban Cantacuzino şi-a dorit cu ardo- 
are acest lucru. În sigiliul său alături de vulturul Bizanțului 
găsim doi [, care -după opinia lui Nicolae lorga - puteau 
însemna Țar Ţarigradski, adică împărat al Ţarigradului. 
(Nicolae lorga, Istoria românilor prin călători, vol.I, p. 39). 
Mihai Cantacuzino, asemenea colaborator al Bisericii 
mărturiseşte un astfel de gând al Brâncoveanului: 
„Haide neică Mihai, să ctitorim Bizanțul nostru, aici în 
Valahia...” (Ileana Toma, Ultimul Constantin. Romanul 
Brâncovenilor, ediţia a III-a, Ed. Babel, Bacău, 2010, p. 282). 
Şi acest lucru l-a reuşit cu prisosință domnitorul muntean 
de a restaura civilizaţia bizantină prin intermediul moşte- 
nirii spirituale pe care Vodă Brâncoveanu l-a lasat pos- 
teriorităţii. 

Viaţa Brâncovenilor 

În dimineaţa zilei de 15 februarie 1655 a izbucnit la 

Bucureşti răscoala seimenilor şi a dorobanţilor împotriva 


domniei. În această răscoală care a durat cinci luni a fost 
ucis Papa (Pavel) Brâncoveanu, tatăl viitorului domn al 
Ţării Româneşti, Constantin şi fiul lui Preda, bunicul dom- 
nitorului care cobora din boierii Craioveşti, Neacşa 
măritându-se cu „jupan” Dobrovici a primit de la ruda 
sa, voievodul Neagoe Basarab (1512-1521) moşia Brân- 
coveni ca dar de nuntă. Tânărul Constantin şi-a petrecut 
copilăria în casa părintească din Bucureşti, aflată în 
vecinătatea Curţii domneşti în grija stolnicului Constan- 
tin Cantacuzino, unchiul său. Alături de cei doi fraţi ai 
săi, Barbu şi Matei a învăţat carte grecească şi latinească. 
A urmat studii la Constantinopol şi Padova în Italia. În 
timpul domniei celuilalt unchi al său, Şerban Cantacuz- 
ino a primit primele demnități publice: vtori-logofăt 
(1674), vel-agă (1679), vel-postelnic (1679), biv-vel- 
postelnic (1681), vel-spătar (1683), ispravnic al curţii 
domneşti (1683), (Cf. Ştefan lonescu, Panait |. Panait, 
Constantin Vodă Brâncoveanu. Viaţa. Domnia. Epoca, Ed. 
Ştiinţifică, Bucureşti, 1969, p. 127-129; 134; 138-1 39). În 
1674 Constantin din Brâncoveni s-a căsătorit cu Maria, 
nepoata lui Antonie Vodă (1669-1672). În întreaga sa 
viaţă Vodă Constantin a stăpânit 111 de moşii şi sate. 

La vârsta de 34 de ani, în 1688 a fost ales de boierii 
Ţării dcomm: 

„„Logofete, noi cu toţii pohtim să ne fii domn” i-au 
spus boierii. 

„Dar de ce aş vrea eu domniia, de vreme ce ca un 
domn sunt la casa mea; nu-mi trebuie să fiu” - a replicat 
tânărul boier. [...] 

„„Ne rugăm -i-au spus ei- nu lăsa ţara să intre alţi 
oameni, sau răi, sau nebuni să o strice, ci fii”. (Ştefan 
lonescu, Panait |. Panait, op. cit., p. 143). 

Radu Greceanu, cronicarul curţii nota: „Fiind precum 
am zis adunareatoată la Mitropolie, toată boierimea ţării, 
şi slujitorii, şi Dionisie patriarhul Ţarigradului, care atun- 
cea se afla, şi părintele Theodosie mitropolitul ţării, era 
un capigi-başa împărătesc anume Ahmet aga, care mai 
nainte venise cu trebi la domn şi alţi boieri agi, care 
atunci în ţară se afla. 

Deci văzându-l şi eu cu toţi alegirea şi socoteala de 
obşte, ce să făcuse pentru domnie, iar capigi-başa 
numaidecât pre acest Constandin Brâncoveanu vel-lo- 
gofăt cu caftan l-au îmbrăcat, şi aşa boiarii împreună cu 
arhiereii luându-l, în biserică au mers şi ducându-l părin- 
tele patriarhul în oltar, molitvele de domnie i-au cetit, 
sfântu prestol înconjurându-l după cel ce domnii 
dup-obiceiu să încoronează”. (vol. Cronicari munteni, 3, 
ediţie îngrijită de Mihail Gregorian, B. P.T., Editura Min- 
erva, Bucureşti, 1984, p. 15). 

În urma unor intrigi în ziua de Bunavestire a anului 
1714 Brâncoveanu Vodă a fost mazilit, iar de Adormirea 
Maicii Domnului în acelaşi an a fost decapitat împreună 
cu sfetnicul său şi cei patru fii ai săi la Constantinopol. 
Trupurile Sfinţilor Martiri Brâncoveni au fost pescuite 


din mare şi înmormântate într-o mănăstire de pe insula 
Halke, ctitoria lui loan Paleologul al II-lea şi refăcută de 
Pannaiot Nicusios şi Constantin Brâncoveanu prin danii. 
Trupurile Brâncovenilor au fost aduse în Ţara Românească 
în 1720 şi înmormântate în biserica Sf. Gheorghe Nou 
din Bucureşti, ctitoria voievodului muntean. 

Politica Sfântului Martir Constantin 

Prima grijă a tânărului domn Constantin a fost dez- 
voltarea economică a ţării, primul factor al progresului. 
A crescut şi s-a dezvoltat marea proprietate feudală care 
se compunea din sate, heleştee, case boiereşti. Între 
bogăţiile ţării un călător străin nota: ceara şi mierea, apoi 
pieile, caii şi sarea. S-a dezvoltat meşteşugul arderii 
pietrei de var, iar un şantier naval funcţiona la Giurgiu. 
La Bucureşti şi Târgovişte funcționau lumânării dom- 
neşti. În oraşe funcționau prăvălii, din 1691 avem 
menţionată cafeneaua lui Hamid. Muntenii erau în 
vremea aceea neîntrecuţi meşteri în producerea: untu- 
lui, a brânzeturilor, afumăturilor şi a pastramei. Satele 
însă păstrau o rânduială tradiţională, Del Chiaro nota: 
„Casele de ţară sunt extraordinar de curate, ele miros a 
buruieni de câmp, busuioc, mentă şi sulfină”. (Nicolae 
lorga, op. cit., p. 108). 

În 1701 la nivel fiscal Brâncoveanu a realizat o reformă 
înlocuind numărul mare de dări cu una singură numită 
ruptoare care era plătită în patru rate, numai în bani. 
Darea a fost stabilită pe cap, şi nu pe bucate. S-a înlăturat 
cu acest prilej sistemul răspunderii colective faţă de fisc 
precum şi întreţinerea agenţilor fiscali. 

În politica externă a fost prudent între Poarta 
Otomană care era mulţumită prin peşcheşuri bogate, 
turcii numindu-l prinţul aurului şi Imperiul Habsburgic 
care l-a confirmat ca nobil, prinţ al Creştinătăţii. Pe de 
altă parte relaţii cordiale au fost întreţinute cu Rusia. 
Toate acestea au ţinut pacea în cei 25 de ani de domnie, 
timp pentru ridicarea unei culturi şi civilizaţii autohtone. 

Sprijinitor al Ortodoxiei 

În întreaga sa domnie, Constantin Vodă Brâncoveanu 
a fost un credincios activ al bisericii ortodoxe. Literatura 
istorică şi cea literară închinată voievodului muntean 
ni-l înfăţişează prezent în biserică de marile praznice ale 
creştinătăţii: Crăciun, Bunavestire, Paşti, dar şi la Deniile 
Postului Mare: „Călugării ajunseseră la sfârşitul Prohod- 
ului. Acum povesteau cum <<neamurile toate>> înmăr- 
murite asistă la înmormântarea Celui fără de moarte. La 
ocolitul bisericii în urma epitafului, familia Brâncovenilor 
venea prima, apoi Bălăcenii şi Cantacuzinii deopotrivă. 
Primii mergeau călugării cu lumânări înalte îmbrăcaţi în 
stihare negre, întâi grecii, apoi cei care cântă româneşte, 
apoi arhimandritul cu evanghelia, un preot cu crucea, 
patru diaconi ţineau deasupra capetelor Sfântul Epitaf 
sub care păşea sprijinindu-se în cârjă mitropolitul The- 
odosie. La o distanţă de câţiva paşi, solemn, îmbrăcat 
sobru, venea Constantin Voievod, în urma lui doamna 

Maria, apoi odraslele lor, fetiţele primele, feciorii şi apoi 
fetele. Aşa au ocolit şi în anul trecut biserica, de au dat 
de gândit celor doi unchi Cantacuzini că prea erau mulţi 
Brâncovenii acum”. ( lleana Toma, op. cit., p. 143). 

Din credinţa trăită au izvorât celelalte trăsături defini- 
torii ale grijii faţă de Biserica Ortodoxă: apărarea Orto- 
doxiei transilvănene în faţa prozelitismului protestant, 
sprijinirea altor Biserici Ortodoxe, dezvoltarea tiparului 
şi a literaturii religioase şi teologice, ridicarea de biserici 
Ş. a. 

Transilvania 

Grija faţă de ortodocşii din Transilvania a reprezentat 
pentru prinţul muntean o prioritate, atâta vreme cât 
mitropolitul de la Bucureşti a fost şi „exarh al plaiurilor” 
adică a avut jurisdicție şi asupra ortodocşilor de dincoace 
de Carpaţi. Ajutorul substanţial dat de voievod românilor 
de peste munţi s-a concretizat în ctitorii de biserici: 
Făgăraş, Sâmbăta de Sus, Ocna Sibiului, Poiana Mărului, 
precum şi în bani şi odoare, adică cărţi bisericeşti, veş- 
minte liturgice ş.a.. Un ucenic format în şcoala tipografică 
a Sfântului Antim, urmaşul lui Theodosie în scaunul 
vlădicesc de la Bucureşti hirotonit chiar în Duminica 
Ortodoxiei, pe 22 februarie 1708 a activat la Bălgrad 
(Alba Iulia), Mihail Istvanovici (Ştefan) a reorganizat 
tipografia bisericească şi a imprimat în 1699 o Bucoavnă 
(Abecedar n. n.), urmată apoi de un Chiriacodromion. În 
testamentul bătrânului mitropolit Teofil, întocmit în 1697 
au fost menţionate veşminte şi cărţi de la „măria sa Con- 
standin Vodă Brâncoveanu pentru mitropolia Bălgradu- 
lui”. (Ştefan lonescu, Panait |. Panait, op. cit., p. 341). 

O problemă a fost Uniaţia, unirea unor clerici şi mireni 
transilvăneni cu Biserica Romei într-o nouă biserică 
românească cu învăţătură de credinţă apuseană şi ritual 
ortodox. Din multele cărţi de combatere a prozelitismu- 
lui catolic amintim pe cea din 1690 intitulată Manual 
împotriva schizmei papistaşilor. 

Tiparul şi cartea bisericească 

Pe tot parcursul domniei de la Bucureşti Constantin 
Vodă Brâncoceanu a întreţinut o bună colaborare cu 
mitropolitul Ţării fie el Theodosie, fie Antim Ivireanul, cu 
episcopul Mitrofan de la Buzău. Din această bună înţele- 
gere au funţionat cinci tipografii: Bucureşti, Târgovişte, 
Snagov, Buzău şi Râmnic care aveau din volumele impri- 
mate atât un caracter domnesc, cât şi bisericesc. Ele au 
imprimat carte românească, slavonească, grecească, 
arabă, gruzină ş.a. pentru nevoile creştinilor ortodocşi 
de sub stăpânirea osmană. 

O realizare importantă a fost în timpul domniei lui 
Brâncoveanu în ceea ce priveşte limba liturgică în 
Biserica Ortodoxă. Până acum limba oficială a fost sla- 
vona care a avut şi un rol pozitiv pentru ortodocşii din 
Ardeal indentificându-se astfel cu Ortodoxia. Dacă până 
acum doar Evanghelia şi predica erau în româneşte, mit- 
ropolitul Theodosie a introdus şi rostirea Crezului în 


limba poporului. De acum se pun bazele introducerii 
limbii române în Biserică. Textele liturgice de astăzi ale 
Octoihului şi Liturghierului sunt aproape neschimbate, 
identice cu cele imprimate în 1712 şi 1713. (Cf. Fanny 
Djindjihasvili, Antim Ivireanul, cărturar umanist, Ed. 
Junimea, laşi, 1982, p. 63). 

Între cărţile bisericeşti imprimate acum amintim: Bib- 
lia de la Bucureşti (1688), Evangheliar greco-român, 
Bucureşti, 1693, Psaltirea, Snagov, 1694, Mineele, Buzău, 
1698, Evanghelia, Snagov, 1697, Antologhion (1705) şi 
Molitvelnicul (1706) la Râmnic, ultimele două consem- 
nate aici, la Târgovişte: Octoihul şi Ceaslovul (1712). 

O grijă deosebită a reprezentat-o întemeierea unor 
tipografii ortodoxe la Tbilisi şi Alep. Ultima cu modi- 
ficările de rigoare funcţionează şi astăzi. 

Fiii, Constantin şi Ştefan sunt autorii unor vieţi de 
sfinţi, scrieri hagiografice în limba greacă, limba de curte 
a domnitorului muntean. 

Arta 

Primele biserici ridicate sunt cele de pe moșiile din 
Potlogi (jud. Dâmboviţa) și Mogoșoaia. Apoi Hurezi, 
Mamul (jud. Vâlcea), Brâncoveani (gropniţa familiei); Sf. 
loan cel Mare Grecesc, Sava, Gheorghe Nou în București. 
Se alătură lăcașurile sfinte din Doicești (jud. Dâmboviţa) 
şi Râmnicul Sărat. La Ismail pe malul Dunării o biserică 
cu hramul „Sf. Gheorghe” La Constantinopol a ridicat 
pentru ortodocșii din Galata o biserică cu hramul „Sf. 
Nicolae”. Doamna Maria a zidit biserica „Dintr-o zi” din 
Bucureşti. A refăcut, a dat ajutoare mai multor biserici 
şi mănăstiri. (Mircea Păcurariu, Istoria Bisericii Ortodoxe 
Române, vol. II, Ed. Institutului Biblic și de Misiune al 
Bisericii Ortodoxe Române, București, 1994, p.213-215). 

Arta eclezială românească a fost îmbogăţită cu stilul 
brâncovenesc caracterizat prin decor bogat reprezentat 
prin coloane simple sau torsate cu capiteluri neocorin- 
tice, balustrade traforate, ancadramente de uși, console 
cu însemnări heraldice, bisericile sunt precedate de 
ample pridvoare și arcade sprijinite pe coloane de piatră, 
pictorii sunt adepţii gustului pentru narativ. (Petru Bona, 
Elemente de artă creștină, Tipografia Universităţii de Vest, 
Timișoara, 1998, p.66). 

Concluzii 

Cei mai buni ambasadori ai epocii Sfântului Martir 
Constantin Vodă Brâncoveanu rămân cărţile, bisericile 
şi palatele. Chiar şi un cronicar al vremii, Radu Popescu 
adversar la domnitorului recunoaște măreţia domnului 
ţării: „Într-acest chip poate să se fericească și Constandin- 
Vodă, că l-au dăruit nărocul cu tot felul de bine, sănătos, 
întreg, casă întreagă, fii și fete mulţi, avuţii multe, case, 
pălaturi, sate, vii, heleșteie, domnie îndelungată și altele 
ca acestea, care nu i-au lipsit nimic din care ochii lui au 
poftit,...” (vol. Cronicari munteni, 3, ediţie îngrijită de 
Mihail Gregorian, B.P.T., Ed. Minerva, București, 1984, p. 
243). 

DESPRE SOȚIA CREŞTINĂ 


În numărul 11 din 1 iunie 2012 al revistei,Învierea”a 
Arhiepiscopiei Timișoarei, vorbeam despre soţul creștin, 
mai exact despre felul în care un soţ ar trebui să se poarte 
cu soţia sa, sau de ce nu un prieten cu prietena sa, însă 
cred că ar fi frumos să existe o continuare a acelui articol 
în care să vedem cum ar fi o soție potrivită unui soţ 
creștin sau mai corect o soţie creștină, lucru care din 
păcate în lumea de azi, lumea secularizării și a 
modernizării, a ajuns să fie uitat și dacă mă gândesc bine 
nu s-a uitat ce înseamnă soţie creștină, ci pur și simplu 
nu mai există noțiunea de femeie creștină. 

Mai ales azi când avem de a face tot mai des și când 
ne întâlnim cu femeia de afaceri, cu femeia de succes, 
cu femeia politician, în general cu femeia care are ambi- 
ţia să facă o carieră, este important să se restabilească 
rolul femeii în societate, rolul femeii ca și creştină, ca și 
soție creștină. 

De aceea, gândindu-ne la Maica Domnului, Noua Evă, 
exemplul suprem pentru femei și la femeile mironosiţe, 
vedem la ce demnitate a ridicat Hristos femeia, ce che- 
mare deosebită i-a dat, făcând din femeie primul apos- 
tol. Aşadar, femeile mironosiţe s-au făcut apostoli ai 
apostolilor, fiind cele care au mărturisit pentru prima 
dată Învierea Domnului. De aceea, ele se fac model pen- 
tru toate femeile. 

Și dacă ne gândim la ce ceea ce le îndemna Părintele 
llie Cleopa pe mame spunându-le: „Mamelor, sunteţi 
mironosiţele de azi ale Bisericii lui Hristos. Aduceţi Dom- 
nului, nu miresme de mult preţ, ci credinţa voastră curată 
șicopii buni, bine educați și credincioși. Vorbiţi-le mai mult 
de Dumnezeu, de sfinţi, de Biserică și de înaintași. Nu-i 
smintiţi cu nimic și daţi-le să citească cărţi bune, cât mai 
mult. Dumneavoastră puteţi contribui cât mai multla înno- 
irea duhovnicească a lumii, a Bisericii, a societăţii. Adăugaţi 
untdelemn sfânt în sufletele copiilor dumneavoastră. Din- 
tre ei vor ieși mâine suflete mari, oameni buni, preoți cre- 
dincioși, dascăli luminaţi, creștini model. Viitorul familiei, 
al copiilor, al Bisericii depinde cel mai mult de dumnea- 
voastră. Să fiţi la datorie ca și mamele noastre. Gândiţi-vă 
ce mame sfinte am avut!”. 

Pornind de la ceea ce a spus Părintele Cleopa, mă 
gândesc că ce-i mai de preţ și ce poate fi mai frumos 
pentru o soție decât asta, să știe că este mironosiţa de 
azi? Ce dar mai frumos putea să-i facă Dumnezeu decât 
acesta, de a fi apostol, primul apostol care a vestit Învi- 
erea lui Hristos. Și mă gândesc acum și la un cuvânt al 
Părintelui Teofil Părăian intitulat „Martorii Învierii Dom- 
nului”, dar și la ceea ce a spus Părintele Cleopa, vedem 
că femeia este primul martor al Învierii şi ea se face din 
generaţie în generația martor al Învierii prin naşterea de 
copii și educarea lor. Dacă Hristos a dat apostolilor 

preoţia sacramentală, pe femeie a restaurat-o prin 
nașterea Sa din Fecioara Maria și prin arătarea Sa după 
Înviere femeilor mironosiţe, la preoţia jertfei pe altarul 
naşterii de copii. De aceea, nimeni nu mai poate spune 
că femeia se mai face vinovată de căderea în păcat. Și 
vedem că acest lucru de restaurare a făpturii feminine 
s-a împlinit în istorie prin vestitoarele Învierii Domnului, 
mamele eroine care au urmat exemplu Maicii Domnului 
şi a femeilor mironosiţe bine-vestind copiilor lor credinţa 
curată, de aceea este bine să le amintim pe câteva dintre 
ele: pe Sfânta Împărăteasă Elena, mama Sfântului Împă- 
rat Constantin cel Mare, apoi pe Emilia, mama Sfântului 
Vasile cel Mare, pe Antuza, mama Sfântului loan Gură 
de Aur, pe Nona, mama Sfântului Grigorie din Nazianz, 
pe Monica, mama Fericitului Augustin, pe Anastasia, 
mama Sfântului Andrei Șaguna și multe alte mame sfinte 
din istoria Bisericii. 

Femeile de mai sus, mamele de mai sus au fost cu 
adevărat eroine, cu adevărat,„mame de afaceri și de suc- 
ces” pentru că ele au cumpărat ingrediente de miresme 
duhovnicești de la Hristos, pe care le-au târguit pe sufle- 
tele copiilor lor, făcându-i pe aceștia oameni buni, creș- 
tini model, preoţi credincioşi, dascăli luminaţi ai lumii și 
în cele din urmă Sfinţii ai Bisericii, pentru ca miresmele 
cumpărate de la Hristos să se întoarcă miruri pentru 
Hristos prin vieţile model ale fiilor lor. Și iată afacerea 
cea mai productivă pentru o femeie, misiunea de mamă 
şi soție. De aceea, femeiile nu trebuie să caute să renunțe 
la misiunea lor de mamă și soţie petrecând mai mult 
timp în afara familiei pentru că ne spune și Sfântul loan 
Gură de Aur că,„nimic nu este mai de cinste pentru o femeie 
decât bărbatul ei” Şi precum soțul este chemat să 
întrețină familia, femeia este ocrotitoarea casei. 

Dacă ne gândim la această chemare a soției de a fi 
ocrotitoare a casei, în vremurile de azi ni s-ar putea pune 
întrebarea cum să mai fie ea ocrotitoare a casei când 

este nevoită pentru un trai mai decent să meargă să 
muncească? Problema nu se ridică din cauza că ea tre- 
buie să muncească, ci problema este dată de felul în care 
femeia va ajunge să vadă munca, începând să fie preo- 
cupată în cele din urmă de carieră, zbătându-se pentru 
un salariu cât mai mare și ajungând la un salariu poate 
cu mult peste al soţului, astfel preluând ea conducerea 
familiei și uitând că trebuie să pună accent pe autorita- 
tea bărbatului ca soţ și tată al copiilor. 

Într-o astfel de familie nu mai există grija pentru suflet 
şi mântuire, ci grija pentru plăcerile trecătoare ale vieţii. 
Aşa se naște femeia independentă din punct de vedere 
financiar care până la urmă uită să-și cinstească soțul. 
Spunea Părintele Alexandru Rojdestvenskii că„soţia tre- 
buie să-și cinstească întotdeauna sincer soțul în calitatea 
lui de cap al familiei. Această îndatorire i-o insuflă Dum- 
nezeu și legile firii, făcând-o mai slabă față de bărbat și 
menind-o să fie ajutor al acestuia. 

Chiar dacă soția îşi întrece uneori soțul prin calităţile 
morale, prin educaţie și experiență, nici atunci nu are 
dreptul să iasă dintre hotarele rânduite de Legea lui 
Dumnezeu, ci trebuie să păstreze întotdeauna cu 
sfințenie în suflet şi să arate cu fapta cinstirea cuvenită 
soţului”. Dar nu o supunere prostească, ci o supunere cu 
dragoste, o supunere ca pentru Dumnezeu, care pleacă 
din iubire şi rugăciune pentru soț şi unde este această 
supunere și Dumnezeu va binecuvânta acea familie 
dând înţelepciune soţului. 

Femeilor, vreţi soți model? Fiţi soții model! Ce frumos 
ar fi să domnească în familie această imagine: atunci 
când soțul vine obosit de la muncă soţia să-l aștepte cu 
masa pusă, cu un mic aranjament floral ca la restaurant 
şi cu zâmbetul pe buze. Nu sună frumos? Ba da! Dar cum 
să fie bine şi armonie în familie când soţul vine de la 
muncă iar soția în loc să-l aştepte așa, ea stă în faţa tele- 
vizorului care promovează imaginea femeii de succes. 
Dar care succes? Succesul de fațadă și spunea un alt 
Părinte rus, protoiereul Artemie Vladimirov: „soţiei 
creştine i-aş dori să se rupă puţin câte puţin, de imaginea 
energicei „lady” contemporane, care este necruțătoare 
în judecăţile sale critice și batjocorește neputinţele 
soțului său, neștiind că „dragostea îndelung rabdă, este 
binevoitoare... nu se aprinde de mânie...toate le suferă, 
toate le crede... toate lerabdă” (| Cor. 13, 4-7). Eu i-aş dori 
să se străduie totdeauna să-i placă soțului, fiindcă pen- 
tru el trebuie să fie cea mai frumoasă, cea mai dorită, 
cea mai dragă, trebuie să fie mângâietoarea lui și izvorul 
lui de inspiraţiei” și dacă mai pune aici îndemnul din 
cartea Pildelor referitor la cum trebuie să fie soția pentru 
un soț:„cerboaică preaiubită și gazelă plină de farmec să-ți 
fie ea; dragostea deea să te îmbete totdeauna și iubirea ei 
să te desfăteze” (Pilde 5, 19) 

Citind cele de mai sus ne putem întreba până la urmă 
cum este soția? Trebuie ca prin faptele și iubirea ei să-l 


îmbete întotdeauna pe soț. Dacă soţia va fi aşa nu se va 
mai putea plânge că soţul vine beat de băutură, că o 
bate sau că o înşeală. Focul dragostei într-o familie tot 
timpul este ţinut aprins de soţie. Soţia poate prin focul 
dragostei și al chibzuinţei să-și îndrepte soțul şi Sfântul 
cel cu Gură de Aur ne spune cum poate soţia să-și 
îndrepte soţul: „nu atât cu vorba, cât cu fapta trebuie 
îndreptat soțul. În ce fel? Cândvede că ești așezată, nechel- 
tuitoare, că nu ești împătimită de podoabe, că nu ceri o 
grămadă de bani, ci te mulțumești cu ceea ce este, că nu 
pretinzi nici aur, nici mărgăritare, nici haine de preţ, ci 
iubeşti cuminţenia, curăţia, bunătatea și ceri de el aceleași 
lucruri, va asculta sfaturile tale cu răbdare și chiar cu plă- 
cere!” Respectând exemplul Sfântului loan Gură de Aur, 
exemplu care trebuie urmat încă înainte de căsătorie, 
femeia îl va face pe bărbat să preia și el, la rândul lui, 
sfatul dat de marele Solomon în Pildele sale:„nu te uita 
la femeia lingușitoare, căci buzele celei străine picură miere 
și cerul gurii sale e mai alunecător decât untdelemnul, dar 
la sfârșitea este mai amară decât pelinul, mai tăioasă decât 
o sabie cu două ascuţișuri. Picioarele ei coboară către 
moarte; pașii ei duc de-a dreptul în împărăţia morții. Ea 
nu ia seama la calea vieţii, pașii ei merg în neștire, nici ea 
nu știe unde. Ferește-ţi calea ta de ea și nu te apropia de 
ușa casei ei” (Pilde 5, 3-8). Însă, nu numai pe bărbat îl va 
face să urmeze acest exemplu, ci ea ca și femeie se va 
feri să ajungă linguşitoare, sau după cum s-a denaturat 
termenul„o mironosiţă” și va reuși să restabilească ade- 
văratul sens al termenului devenind o Mironosiţă cu 
daruri alese pentru soţ și pentru viitorii copii. 

Soţia nu trebuie să uite să-și susțină soţul în toate 
planurile lui, îndreptându-le spre scopuri înalte, că tre- 
buie să-i fie sursă de inspiraţie și să-l îmbete cu iubirea 
ei. De asemenea, nu trebuie să uite că misiunea ei este 
de fi soţia și mamă și că datoare este să se ocupe de firma 
numită familie și de bunurile mai de preţ decât aurul şi 
argintul numite soţ și copii. 

De aceea, poate îndemnul Sfintei Muceniţe Alexan- 
dra, Împărăteasa Rusiei, trebuie să rămână veşnic în 
sufletul soţiei:„nu numai fericirea vieții bărbatului depinde 
de soție, ci și dezvoltarea și creșterea caracterului său. O 
soţie bună este o binecuvântare cerească, cel mai bun dar 
pentru bărbat, îngerul lui și izvor de bunătăţi fără număr. 
Glasul ei este pentru el muzica cea mai dulce, zâmbetul ei 
îi luminează ziua, sărutul ei este paznicul credincioșiei lui, 
mâinile ei sunt balsam pentru sănătatea lui și pentru toată 
viaţa lui, hărnicia ei e chezășia bunăstării lui, economia ei 
îi este cel mai de nădejde administrator, buzele ei îi sunt 
sfetnicul cel mai bun, pieptul ei cea mai moale pernă, pe 
care sunt date uitării toate grijile, iar rugăciunile ei sunt 
avocatul lui înaintea Domnului." 

Deci, întotdeauna nu trebuie uitat că soția este bine- 
cuvântarea cerească pentru soț şi ambii împreună for- 
mează un singur trup spre Hristos, viaţa veșnică. 

MEDITAȚIE DESPRE SINGURĂTATE 


Singurătatea este o stare. O stare specială, apăsătoare 
sau sublimă, în funcţie de fiecare dintre noi. Sunt oameni 
care o caută. Puţini. Şi mai puţini sunt cei care se supun 
deliberat însingurării, considerând-o pedeapsă liber 
consimţită, pentru iertarea de păcate reale sau imaginare, 
sau pentru a dovedi puterea voinţei faţă de încercările 
vieţii. Sunt pustnicii cu sufletul plin de divin şi gândul 
preocupat doar de cele sfinte, oameni care caută răspun- 
suri la întrebări puse sau nepuse, izolându-se cât mai 
departe, de cele mai multe ori în creierii munţilor. Sin- 
gurătatea lor liber consimţită înseamnă Stoicism, Ideal, 
Nobleţe, Gândire, Ursită, Ritual, Ajutor, Tămăduire, Ascul- 
tare, Taină, Energie. Dar sunt şi oameni care simt o nevoie 
copleşitoare în a se armoniza cu natura însăşi. Tot munţii 
şi înălțimile lor oferă linişte şi tihnă. Sunt oameni care simt 
mirosul ierbii dogorită de soare sau mustind de ploaie, 
oameni care adulmecă cetina și care ascultă bătăile inimii 
în brazi, stâncă, izvoare. Singurătatea lor nu e pedeapsă, 
ci binecuvântare. Se izolează de semeni şi se încarcă ener- 
getic de la cer şi pământ. Au un simţ aparte al propriului 
rost sub soare. Sunt parte din univers şi înţeleg asta cu 
fiecare fibră. Timpul şi spaţiul trec prin fiinţa lor. Anotim- 
purile, stelele, păsările cerului, gâzele pământului... se 
petrec după legile naturii, bine înţelese de pustnicii 
munţilor în fiecare clipă a trecerii lor prin viaţă. Sunt sin- 
guri dar înţelepţi, cunoscători profunzi ai tainelor din 
lumea mare. Ei nu se simt singuri, ci parte a unui întreg 
bine structurat. Sub tălpile lor, de cele mai multe ori goale, 
simt căldura pământului. Orice boare de vânt stârneşte 
simţurile, ajutându-i să comunice cu depărtările. Natura 
le dă hrană, leacuri, întrebări, răspunsuri, forță, credinţă, 
viaţă. Pentru ei, singurătate înseamnă Statornicie, Inimă, 
Normalitate, Geneză, Univers, Raţiune, Armonie, Tihnă, 
Adăpost, Transformare, Echilibru. 

Pentru cei mai mulţi dintre noi, singurătatea este însă 
o povară, omul fiind lăsat pe pământ să comunice cu 
semenii săi, să aibă familie, să aibă prieteni. Un divorţ mis- 
tuitor poate pustii atât de mult, încât să te simţi singur pe 
dinăuntru şi oricât ai fi de conştient de valoarea celor din 
jur, să nu poţi hrăni foamea din suflet. Decesul celor dragi 
poate mistui la fel de mult. Dar, cred că cea mai dureroasă 


Dr. TEONA SCOPOS 


singurătate este singurătatea în doi. Instrăinarea între soţi, 
minciuna, lipsa de respect, ignorarea nevoilor celuilalt, 
lipsa comunicării fireşti, totul şi toate pot conduce la o 
singurătate copleşitoare. Te simţi cumplit de singur, dar 
nu ai nici măcar tihna să plângi în voie. Trebuie să 
funcţionezi pentru cei din jur, mai ales pentru copii şi pen- 
tru asigurarea existenţei de zi cu z. Din păcate, dacă doar 
eu cunosc destui oameni în această situaţie, imi închipui 
cât de multă lume trăieşte drama însingurării în propria 
familie. Nici nu pot exprima în cuvinte complexitatea dra- 
mei singurătăţii în doi. Poate prin Supliciu, lad, Neputinţă, 
Grijă, Umilinţă, Ruşine, Apăsare, Trudă, Amărăciune, 
Teamă, Eternitate. 

În ceea ce mă priveşte, singurătatea nu este chiar un 
duşman. Putem coabita în tihnă. Poate pentru că am parte 
de momente de singurătate şi nu de o permanentă însin- 
gurare. lar momentele vin şi trec, dându-mi răgazul să 
stau de vorbă cu mine însămi să citesc, să scriu, să înţeleg 
că în noianul de bune şi rele din mersul vieţii mele, am 
parte de oameni minunaţi în preajma mea. Sunt acei 
oameni, puţini, dar binecuvântaţi, cu care pot comunica 
necondiţionat, în orice clipă, cu zâmbet sau cu lacrimi, cu 
bucurie sau cu deznădejde. Dincolo de sănătate, care de 
departe este binele suprem, prietenia necondiționată este 
binele pentru care, atunci când există, ar trebui să-i 
mulţumim lui Dumnezeu în fiecare zi. Aşa eşti bogat, când 
ai sănătate şi când te simţi împlinit pe dinăuntru. Bogăția 
materială, până la urmă, nu poate cumpăra chiar orice. 
lar expresia săracii oameni bogaţi nu a fost spusă degeaba. 
Bogăția din suflet şi din minte nu o poate lua nimeni. Abia 
ea conferă verticalitate şi forţă. Un om cu prieteni adevăraţi 
nu poate fi copleşit de singurătate. O simte uneori, o 
ignoră de cele mai multe ori. lar clipele, zilele, anii... vin 
şi trec, completând încet şi ireversibil puzzelul vieţii 
fiecăruia dintre noi. În fond, ce este singurătatea? O stare, 
otrăire, un moment printre altele multe sau o permanenţă 
cu toate consecinţele ei asupra firii, comportamentului şi 
vieţii noastre. Personal, n-o doresc nimănui, decât ca sim- 
plă pată de culoare, ca sarea în bucate, care, dozată cum 
trebuie, dă vieţii înţelesul real pentru fiecare dintre noi. 

Singurătatea este o stare, 

lad sau poate ideal, 

Nimic şi tot în lumea mare, 

Gând să răzbeşti tu însuţi la mal, 

Urgia să fii mereu pustiit, 

Răspuns la necazul prin soartă lăsat, 

Atingi Universul sau simţi c-ai murit, 

Trec ani peste tine, dar eşti împlinit, 

Ai griji peste griji şi uiţi să trăieşti, 

Te-nchini, lăcrimezi şi râzi şi zâmbeşti, 

Eşti singur? Eşti singur! Ce eşti? Cine eşti? 

Anul XX nr. 14 (120) | SUPLIMENT AL REVISTEI „ÎNVIEREA“ EDITAT DE ASOCIAŢIA „OASTEA DOMNULUI“ 


August 2014 


„„. SPRE LOCUL DE RUGĂCIUNE 
(FAPTELE APOSTOLILOR 16, 16-24) 


- continuare — 

Inima omului 
“Dar odată, pe când ne duceam la rugăciune, ne-a 
întâmpinato slujnică, care avea duh pitonicesc (duh de ghi- 
cire) şi care aducea mult câştig stăpânilor ei, ghicind. Aceasta, 


ținându-se după Pavel şi după noi, striga, zicând: „Aceşti 


oameni sunt robi ai Dumnezeului celui Preaînalt, care vă 
vestesc vouă calea mântuirii” Şi aceasta o făcea timp de 
multe zile. lar Pavel mâniindu-se şi întorcându-se, azis duhu- 


lui: În numele lui lisus Hristos îţi poruncesc să ieşi din ea. Și 


în acel ceas aieşit. Și stăpânii ei, văzând că s-a dus nădejdea 
câştigului lor, au pus mâna pe Pavel şi pe Sila şi i-au târât în 
piaţă înaintea dregătorilor. Şi ducându-i la judecători, au 
zis: Aceşti oameni, care sunt iudei, tulbură cetatea noastră. 
Şi vestesc obiceiuri care nouă nu ne este îngăduit să le 
primim, nici să le facern, fiindcă sun- 

tem romani. Şi s-a sculat şi mulțimea 
împotriva lor. Și judecătorii, rupân- 
du-le hainele, au poruncit să-i bată 
cu vergi. Și, după ce le-au dat multe 
lovituri, i-au aruncat în temniţă, 
poruncind temnicerului să-i păzească 
cu grijă. Acesta, primind o asemenea 
poruncă, i-a băgat în temniţă şi le-a 
strâns picioarele în butuci.” 

În urma cu mai bine de un an, 
am început o călătorie duhovni- 
cească -— în timp şi-n spaţiu - în 
cetatea Filipi, din Macedonia. Locul 
în care Sfântul Apostol Pavel împre- 
ună cu ucenicul său Sila, călăuziţi 
de Duhul Sfânt au întemeiat prima 
biserică din Europa. Având ca 
îndrumător capitolul 16 din cartea 


MIRCEA-PETRU PASCU 


Sfintei Scripturi, Faptele Apostolilor, am ajuns la versetele 
16-24, aşezate la începutul meditaţiei noastre. Din aceste 
versete am desprins câteva subiecte pe care le-am con- 
siderat folositoare, pentru creşterea noastră în cunoaşterea 
voii lui Dumnezeu cu privire la noi. Căutând aplicaţia 
practică, pentru vremea noastră şi pentru noi, am vorbit 
despre Rugăciunea în comun, și părtășia frăţească, despre 
Piedicile care stau în faţa părtășiei frăţești, despre Mărturi- 
sirea Evangheliei, despre Nădejdea câștigului, despre Dre- 
gătorii și judecătorii poporului... Acum urmează să vorbim 
despre Inima omului, nădăjduind că Dumnezeu ne va 
ajuta la momentul potrivit să vorbim și despre ultimele 
două subiecte propuse și anume: Mulțimea, norodul și 
Suferinţa pentu Evanghelie. 

Privind mai indeaproape la stăpânii roabei cu duh 
pitonicesc, am înţeles că e necesar 
să vorbim despre fiinţa noastră, să 
observăm partea noastră profundă, 
ascunsă și totuși de multe ori la 
vedere, mă refer la inima omului. 

Acești stăpâni şi-au schimbat 
atitudinea în funcţie de propriul 
interes. La început au fost nepăsă- 
tori, au spus: „Nu e probleme mea! 
Deşi chiar problema lor era! Roaba 
lor, câteva zile la rând, tulbura liniș- 
tea publică, strigând în urma lui 
Pavel şi a lui Sila: „Aceştioamenisunt 
robi ai Dumnezeului celui Preaînalt, 
carevă vestesc vouă calea mântuirii“ 
Deși erau în masură să o oprească, 
nui-au interesat nici liniştea publică, 
nici supărarea lui Pavel și cu atât mai 
puţin obiceiurile noi pe care le ves- 

teau iudeii Pavel şi Sila tulburând cetatea, nici măcar de 
cetăţenia romană pe care o aveau locuitorii din Filipi. 

Însă, ducându-se nădejdea câştigului lor, dintr-o dată 
le-a dispărut nepăsarea, au devenit brusc direct interesaţi 
şi dornici de răzbunare. Pentru că nu se puteau răzbuna 
singuri, au transformat problema lor personală într-o 
problemă de interes public, sau în limbajul nostru dâm- 
boviţean, într-o problemă “de interes naţional”. Practic, ce 
au facut? Înţelegând că pungile lor, de acum înainte vor 
fi mult mai goale, i-au înhăţat pe “vinovaţi” — Pavel şi Sila 
- şi dornici de răzbunare i-au târât în faţa dregătorilor, a 
judecătorilor şi evident a poporului, apoi, plini de “elan 
patriotic şi mândrie naţională, de dragoste de ţară şi de 
neam” au pledat pentru “interesul naţional” Să le reas- 
cultăm pledoaria: “Acești oameni, care sunt iudei, tulbură 
cetatea noastră. Și vestesc obiceiuri care nouă nu ne este 
îngăduit să le primim, nici să le facem, fiindcă suntem 
romani... 

Da, ce tablou!? Sincer, mi-e lehamite de acest tablou, 
îlvăd zilnic în politica timpului în care trăiesc. Deşi am pus 
o “căciulă” la “a” şi zicem că suntem “români” de fapt inima 
o avem precum acei “romani'”.. Dar mă opresc aici cu 
“politica” pentru că am vorbit deja despre dregătorii şi 
conducătorii noştri, de astăzi. Mă opresc, deşi nu mi-e 
uşor pentru că arfi atâtea de spus despre cele întâmplate 
“la vârf” în ultimele trei luni... 

Spun totuşi numai atât: ceva cu totul aparte este Legea 
102/2014 privind cimitirele, crematoriile umane si serviciile 
funerare, adoptată de Parlamentul României şi publicată 
în Monitorul Oficial... când credeţi? În cea mai potrivită 
lună pentru această lege, în: “luna lui cuptor”... Cu obser- 
vaţia, pentru cine nu ştie, să nu se sperie: “luna lui cuptor” 
nuvine nici de la crematoriile umane nici de la focul iadului 
- este doar denumirea populară a lunii iulie. Sigur că tre- 
buia pentru români şi o astfel de lege... mai ales că 
numărul celor care nu ştiu cum să trăiască de azi pe mâine 
e în creştere... Prin legea asta cel putin ştiu cum vor fi 
îngropaţi... Citesc stupefiat articolul 16 aliniatul (1) Secţi- 
unea 6 - Înmormântarea: “Înmormântarea poate fi religio- 
asă sau laică, precedată sau nu de incinerare”... Ce vrea să 
spună articolul ăsta din lege? Ce drepturi şi obligaţii 
decurg din acest articol, nu pricep. Am în minte tot felul 
de întrebări, “combinări de n luate de cate k”Vă pun numai 
una:“Dacă mortul X pe când era viu a făcut două alegeri, 
prima: s-a declarat aparţinând religiei Y şi a doua: a ales 
să fie incinerat, cum v-a proceda religia Y dacă ea nu recu- 
noaşte incinerarea?... Vorba lui Farfuridi din “O scrisoare 
pierdută” de I.L. Caragiale: “Din această dilemă nu puteţi 
ieşi... Am zis!” 

Dar haideţi să revenim la eroii noştrii principali din 
Filipi şi să ne punem întrebarea: De ce este omul atât de 
schimbător? Haideţi să vorbim despre noi. Să ne uităm în 
oglinda Sfintelor Scripturi şi a Tradiţiei Sfinte şi să vedem 
cine suntem. 


Ce importantă este cunoaşterea de sine şi ce păcat că 
ea nu se învaţă precum cititul şi socotitul... Mi-am petre- 
cut ani şi ani prin şcoli, m-am uitat la generaţia mea, şi la 
cele ce au urmat după mine şi pot să spun că tinerii la 
sfârşitul perioadei de formare, de educaţie şi învăţare, 
indiferent de durată, au acumulat mai multe s-au mai 
puţine informaţii şi cunoştinţe dar nu au învaţat să se 
cunoască pe sine, în mod real aşa cum sunt, cu bune şi 
cu rele. 

“Când privesc cerurile, lucrul mainilor Tale, luna si stelele 
pe care Tu le-ai intemeiat: Ce este omul, că-Ţi aminteşti de 
el?” se întrebă psalmistul (Psalm 8,3-4)... Ce este omul?... 

Din prima carte a Sfintei Scripturi, Facerea, aflăm 
că:'Domnul Dumnezeu I-a zidit pe om din țărână luată din 
pământ, și a suflat asupra lui suflare de viaţă și s-a făcut 
omul întru suflet viu” (Facerea 2,7). Să încercăm să înţele- 
gem mai bine! Suflet viu, având sensul chiar de nemuritor. 
Sufletul omului s-a născut din suflarea lui Dumnezeu și 
l-a învăluit sau dacă vreţi, l-a îmbrăcat pe om, dar în ace- 
lași timp a fost şi “absorbit” de trupul omului. 

Ca o paranteză, să vorbim un pic și despre numele 
purtat de primul om: Adam. Cuvântul “adama” înseamnă 
“pământsau țărână” iar numele Adam, adică om, ar putea 
sugera ideea de făcut din ţărănă, scos din ţărână, poate 
chiar pământesc. Dar omul nu a fost făcut sau chemat să 
rămână ţărână, să rămână pământesc. Adam sugerează 
ceva mult mai înalt și mai frumos decăt ţărâna. Adam a 
primit chemarea de a fi “Adame la Elion” adică: “voi fi ase- 
mena Celui de sus"... Fiecare din noi este un Adam în faţa 
căruia se deschid două perspective una care are ca fina- 
litate pământescul, iar alta care are ca finalitate asemăna- 
rea cu Dumnezeu... Cine nu ajunge să fie duhovnicesc 
chiar și în pământescul lui va sfârși prin a fi pământesc 
chiar în duhul lui... E alegerea fiecăruia dintre noi. 

Până acum, la întrebarea: Ce este omul? Răspundem: 
este o creaţie a lui Dumnezeu cu totul şi cu totul deose- 
bită, în comparaţie cu tot ce a fost creat până la el. Omul 
este trup material și suflet nemuritor. Potrivit Sfintelor 
Scripturi când Dumnezeu se uită la om, El vede cea mai 
profundă parte a omului, cea care-i dă identitatea și-i ca- 
racterizează întreaga fiinţă... Dumnezeu priveşte la inima 
omului! În aproape 900 de versete din Biblie sunt peste 
950 de referinţe la inima omului... Și doar câteva au în 
vedere inima omului ca mădular al trupului. Marea majo- 
ritate se referă la inima omului ca adevărata faţă a lui. 

De Dumnzeu nu ne putem ascunde, El ne cunoaște 
aşa cum suntem, chiar mai bine decât ne cunoaștem noi 
înşine. El ne vrea să-l fim ai Lui şi numai ai Lui. El știe că 
avem o inimă bolnavă, plină de tot felul de mizerii, prin 
Harul Său ne oferă în dar o inimă nouă, curată, în care să 
poată rămâne Duhul Său cel Sfânt. 

Întrebarea e, dacă avem dorinţa şi credinţa să primim 
acest dar? 

— va urma — 


10 


Stânca vieţii 


GOLGOTA ȘI INIMA OMULUI 


Taina cea marea mântuirii noastre sufletești are două 
puncte principale. Punctul cel dintâi și cel mai însemnat, 
şi cel mai înalt este Golgota, este Jertfa Mântuitorului. 
Fără Jertfa Crucii nu este și nu poate fi nici un fel de 
mântuire sufletească. Numai Sângele Lui ne poate curaţi 
de orice păcat (| loan 1,7). Numai prin darurile Crucii 
putem dobândi mântuire, iar aceste daruri ni se dau prin 
lucrarea Duhului Sfânt. 

Dar tot atât de însemnat este şi al doilea punct: inima 
omului și darurile Crucii, care pot lucra numai acolo unde 
li se deschide inima omului. Faţă de noi, darurile Crucii 
n-au nici un preţ dacă nu le primim în inima noastră și 
dacă nu le lăsăm să lucreze în inima noastră. După Gol- 
gota, în rândul al doilea, inima este centrul vieţii și mân- 
tuirii noastre sufleteşti. Spre inima noastră se îndreaptă 
Domnul lisus și Duhul Domnului. Toate predicile Mân- 
tuitorului se îndreaptă spre înlăuntrul, spre inima oame- 
nilor.„Din belșugul (prisosul) inimii vorbește gura”, zicea 
Mântuitorul (Matei 12, 34). Din inimă ies, ca dintr-un 
izvor, și cele bune și cele rele: cugetele cele rele, desfrâ- 
nările, hoţiile, uciderile, adulterele, lăcomiile, vicleșugu- 
rile, înşelăciunile, ochiul pizmaș, hula, trufia, ușurătatea” 
(Marcu 7, 21-22). 

Fericiţi cei curaţi cu inima, că aceia vor vedea pe Dum- 
nezeu (Matei 5, 8). 


Preot IOSIF TRIFA 


În starea sa cea căzută şi păcătoasă, inima este un 
izvor otrăvit, un cuib de omizi, o peșteră de tâlhari, o 
magazie de răutăţi. Spre inima aceasta se îndreaptă 
Duhul Sfânt cu darurile Golgotei. Cu ajutorul Golgotei 
inima se poate face — și trebuie să se facă — un lăcaș al 
Duhului Sfânt (cf. | Cor. 3, 16). 

Îndreptarea noastră trebuie să pornească de aici, de 
la izvorul răutăţilor: de la inimă. Până nu îndreptăm acest 
izvor, totul este în zadar. 

Fântâna otrăvită o poţi vindeca coborându-te la izvo- 
rul ei și vindecând izvorul ei. Repararea ţevilor n-ajută 
nimic (cum se vede acest lucru în chipul de alături). A 
căuta să te îndrepţi și să te mântuiești fără îndreptarea 
inimii ar însemna ca și când ai aștepta tămăduirea unei 
fântâni otrăvite de la repararea ţevilor. 

Până când înlăuntrul nostru nu „se zidește” o,„inimă 
nouă” și curată, toată mântuirea noastră este o spoială, 
o casă zidită pe nisip. 

lisus Mântuitorul mustra pe iudei tocmai pentru 
această spoială. Din religia lor lipsea,inima curată” lipsea 
duhul. Religia lor ajunsese o religie de forme goale.,Vai, 
vouă, fariseilor, pentru că voi curăţiţi partea din afară a 
paharului și a blidului, dar înlăuntru sunt pline de necu- 
răţenie şi de răutate” (Luca 11, 39). 

„Poporul acesta cu buzele Mă cinstește, dar cu inima 
sa departe este de Mine”- zicea Domnul lisus (Matei 15, 
8). 

Sub această mustrare stă și creştinismul de azi. Din 
creştinismul de azi lipsește inima, care trebuie să fie pre- 
dată Domnului lisus, lipsește prisosul inimii și al duhului 
sau, mai bine-zis, lipsește tocmai Hristos din inimile 
oamenilor de azi, de aceea s-a stins dintre oameni dra- 
gostea, mila, bunătatea și viaţa cea curată. 

Trăim un creştinism de suprafaţă, fără adâncimi în 
Evanghelia Mântuitorului și în inima noastră; de aceea 
viaţa noastră e lipsită de dar și de putere. 

În special, noi, românii, trăim o viaţă neadâncită des- 
tul în Evanghelia Mântuitorului; trăim Evanghelia nea- 
dâncită destul în inima noastră. De aceea e biruită viaţa 
noastră de atâtea scăderi și răutăţi. 

Lozinca (parola) mântuirii noastre sufletești trebuie 
să fie: mai adânc în taina Golgotei și mai adânc Domnul 
lisus în inimile noastre. Să arăm mai adânc! 

După Golgota, în rândul al doilea, inima e centrul 
vieţii și mântuirii noastre sufletești. Inima noastră este 
cetatea pe care vrea s-o cucerească Domnul lisus și 
Duhul Domnului. Dar, pe de altă parte, și satan își dă 
seama despre însemnătatea ce o are inima omului. 

Domnul lisus bate la ușa inimii tale. Diavolul bate și 
el. Stă în voia ta și în voinţa ta să-ţi deschizi ușa inimii 
tale Domnului lisus ori diavolului. 

Cetatea vieţii și mântuirii noastre este inima. De 
aceea, spre cetatea aceasta se îndreaptă şi Domnul şi 
diavolul. „Fiule, dă-mi inima ta!” zice Domnul (Pilde 23, 
26). Domnului îi trebuie casa aceasta, cetatea aceasta. 
„lată, stau la ușă și bat; de va auzi cineva și va deschide, 
voi intra la el și voi cina cu el și el cu Mine” (Apoc. 3, 20). 

Inima omului care a ajuns un “om nou” 

lată inima omului care a plinit calea mântuirii sufle- 
teşti, care a ajuns culmea unei vieţi trăite după Evanghe- 
lie! Mult a lucrat Duhul lui Dumnezeu până ce l-a adus 
în starea aceasta. Mai întâi l-a trezit — abia l-a putut trezi 
- din somnul păcatelor... l-a deschis apoi ochii să-și vadă 
starea de pieire în care se afla, i-a slobozit lacrimile căin- 
ţei, l-a atras și l-a îngenuncheat la picioarele Crucii, i-a 
deschis inima pentru Crucea și Jertfa Mântuitorului... 

Omul, lon, a ascultat, a primit darurile și acum iată-l 
în ce stare minunată se află... El a atins plinirea vieţii 
sufletești pe care o cere Apostolul Pavel în cuvintele: 
„Oare nu ştiţi că voi sunteţi casa lui Dumnezeu și că 
Duhul lui Dumnezeu locuiește în voi?”(| Cor. 3, 16).„Oare 
nu ştiţi că trupul vostru este lăcaș Duhului Sfânt care 
locuieşte în voi și pe Care L-aţi primit de la Dumnezeu?” 
(| Cor. 6, 19). 

Inima lui s-a umplut de lumina și darul Duhului Sfânt. 
Au fugit din inima lui cele șapte fioroase păcate de 
moarte: trufia, desfrânarea, pizma, mânia, lăcomia, zgâr- 
cenia, lenea și, în locul lor, s-au așezat virtuțile, Pietrele 
de temelie ale mântuirii noastre sufletești: credinţa, dra- 
gostea, nădejdea, smerenia, dărnicia, curăţia, cumpăta- 
rea, hărnicia și răbdarea. El este acum un vas ales pe care 
l-a cuprins focul Duhului Sfânt. 

El este un om nou, un om duhovnicesc cuprins, aprins 
şi cârmuit de darul și harul Duhului Sfânt. De aceea și în 
viaţa lui se arată acum, roadele Duhului Sfânt care sunt: 
dragostea, bucuria, pacea, îndelunga-răbdare, bunăta- 
tea, facerea de bine, credinţa, blândeţea, înfrânarea pof- 
telor” (Gal. 5, 22). 

Trebuie să ştim că Dumnezeu lucrează prin Duhul 
Sfânt. Prin Duhul Sfânt lucrează și Mântuitorul. Duhul 
Sfânt este Izvorul darurilor. Prin Duhul Sfânt primim şi 
darurile Jertfei de pe Cruce.„Duhul pe Care îl voi trimite 
de la Tatăl - zicea lisus — va lua din al Meu și va vesti vouă” 
(loan 16, 13-15). 

Duhul Sfânt ne apropie de Golgota, de Jertfa Crucii, 
pentru ca, prin Crucea Golgotei, să-și reverse apoi asupra 
noastră darul și harul Său. Când stai sub braţele Crucii, 
stai sub revărsarea darului și harului Duhului Sfânt. 

Lucrarea mântuirii sufletești o pecetluiește și o desă- 
vârşește Duhul Sfânt. Apostolii nu înțelegeau bine nici 
Jertfa Golgotei și nici nu aveau putere destulă (în vremea 
răstignirii au fugit) până când nu S-a pogorât peste ei 
darul și harul Duhului Sfânt. 

Duhul Sfânt este puterea prin care lucrează Dumne- 
zeu şi lucrează și Mântuitorul. Este focul ce arde și întă- 


reşte vasele noastre de lut. Fără darul și harul Duhului 
Sfânt nu se poate nici câștiga, nici păstra o biruinţă asu- 
pra păcatelor. 

lată, pe imaginea de mai sus se vede chipul omului 
care stă sub darul, harul și puterea Duhului Sfânt. Duhul 
Sfânt a adâncit în inima acestui om Crucea şi Jertfa Mân- 
tuitorului și acum, iată, inima lui și viaţa lui sunt pline de 
lumină, de dar și har. El este acum un om nou, o făptură 
nouă. La picioarele Crucii, prin Jertfa Crucii, el a murit și 
a înviat la o viață nouă, ca o făptură nouă. 

În fiecare om sunt doi oameni: omul pe care l-a stricat 
înşelăciunea lui satan în grădina Edenului și omul pe 
care l-a creat din nou Jertfa Crucii de pe Golgota. Cel 
dintâi se cheamă - în epistolele Apostolului Pavel — 
„omul cel vechi”,„omul cel lumesc”, iar celălalt se cheamă 
„omul cel nou”, „omul cel duhovnicesc” (Efes. 4, 22-24 și 
| Cor. 3, 1). 

Din omul pe care l-a stricat satan, în grădina Edenu- 
lui, a rămas în noi „firea cea veche” „firea cea lumească 
împreună cu patimile și poftele ei”. 

lisus Mântuitorul a luat asupra-Și firea noastră cea 
stricată.„ Omul nostru cel vechi a fost răstignit împreună 
cu El”, pentru ca și noi,„să ne răstignim faţă de lume',,„să 
murim faţă de păcat”, pentru ca să înviem și să trăim în 
Hristos ca,„o făptură nouă” (Rom. 6, 6; Gal. 5, 24; Rom. 6, 
10).„Căci, dacă este cineva în Hristos, este o făptură nouă. 
Cele vechi s-au dus; iată, toate lucrurile s-au făcut noi” 
(II Cor. 5, 17). 

Taina mântuirii sufletești în aceasta stă: cu ajutorul 
Jertfei de pe Cruce, omul nostru cel duhovnicesc să-l 
biruie pe cel lumesc, omul cel nou să-l biruie pe cel vechi; 
duhul să biruie carnea. 

Cei ce sunt în lisus Hristos — zice Apostolul Pavel -nu 
trăiesc după îndemnurile firii celei lumești, ci după 
îndemnurile Duhului. Că cei care trăiesc după îndemnu- 
rile firii celei lumești umblă după lucrurile firii lumești, 
pe când cei cetrăiesc după îndemnurile Duhului umblă 
după lucrurile cele duhovnicești. Umblarea după lucru- 
rile firii celei lumești (după cugetul trupului) este vrăj- 
mășie împotriva lui Dumnezeu și moarte, iar umblarea 
după lucrurile Duhului, viaţă și pace... Voi nu mai sunteţi 
în trup, ci în Duh; voi nu mai sunteţi lumești, ci duhov- 
nicești, dacă Duhul lui Dumnezeu locuieşte într-adevăr 
în voi. Dacă n-are cineva Duhul lui Hristos, nuestealLui. 
Şi dacă Hristos este în voi, trupul vostru a murit faţă de 
păcat” (cf. Rom. 8). 

Într-o astfel de stare duhovnicească se află şi lon din 
chipul de mai sus. L-aţi văzut în ce stare fioroasă era când 
Duhul Sfânt S-a apropiat mai întâi de el ca să-l trezească 
la o viaţă nouă. Inima lui era atunci plină de dobitoceș- 
tile şi diavoleștile patimi. În el trăia„omul cel vechi”, firea 
cea lumească împreună cu patimile și poftele ei” (Gal. 5, 
24).„,Omul cel lumesc”biruise în el pe „omul cel duhov- 
nicesc”, carnea biruise duhul; de aceea inima lui și viaţa 

lui erau pline de,roadele trupului, care sunt: desfrânările, 
slujba idolilor, vrajbele, certurile, zavistiile, mâniile, neîn- 
ţelegerile, dezbinările, pizmele, uciderile, beţiile, îmbui- 
bările și alte lucruri asemănătoare cu acestea” (Gal. 5, 
19-21). 

Încetul cu încetul, Duhul Sfânt a trezit şi a întărit în el 
firea cea duhovnicească până când, “pe urmă, l-a adus 
la picioarele Crucii, unde firea lui cea lumească s-a răs- 
tignit împreună cu Hristos și a înviat la o viață nouă, ca 
o făptură nouă, ca un om nou, ca un om duhovnicesc 
(cf. Rom. 6 și 8). 

Ferice de tine, loane, care ai ajuns în starea aceasta! 
Inima ta și viaţa ta e acum o vatră de foc, de căldură și 
de lumină sufletească. Aprinde-i, dragă suflete, aprinde- 
i și pe alţii cu această căldură, căci Domnul a zis:,...foc 
am venit să arunc pe pământ (focul Duhului Sfânt) și cât 
aș vrea să fie acum aprins!” (Luca 12, 49). Spune, dragă 
omule, spune tuturor că nu este în această lume o bucu- 
rie sufletească mai mare, o mulţumire mai dulce, o liniște 
mai scumpă decât o viaţă aprinsă și cârmuită de darul 
Duhului Sfânt. Spune-le tuturor că „împărăţia lui Dum- 
nezeu nu stă în vorbe, ci în putere” în puterea ce o dă 
darul și harul Duhului Sfânt, iar acest dar ne vine prin 
împunsătura cuielor de pe Golgota. 


Dar ai grijă, loane dragă! Drumul mântuirii tale încă 
nu e sfârşit. Diavolul va face toate încercările să te poată 
întoarce iarăși în robia din care ai scăpat. De aceea îţi 
strigă îngerul cuvintele:,„Fii credincios până la moarte şi 
îţi voi da cununa vieţii!” 

Rugăciune 

lisuse, Mântuitorul meu cel scump! Întăreşte-mă și pe 
mine, să mă pot face un om duhovnicesc, un om nou, o 
făptură nouă. În zadar aș încerca să fac acest lucru cu pute- 
rile mele. Îl poate face numai Crucea și Jertfa Ta cea sfântă. 
Îl poate face numai darul şi harul Duhului Sfânt pe Care 
l-ai trimis peste Apostoli și peste toți cei care au trăit o viaţă 
îngenuncheată la picioarele Crucii Tale. 

Duhule Sfinte și de viaţă dătător! Îngenunchează-mă 
și pe mine la picioarele Crucii. Adâncește în inima mea 
Jertfa Crucii, din care izvorăsc toate roadele vieţii veșnice. 
Revarsă peste viaţa mea darul și harul Tău cel sfânt. 

Duhule Sfinte! Vino și Te sălășluiește și în inimioara mea 
și o curăţă de toată spurcăciunea patimilor celor rele. 
Aprinde-mă mereu cu focul Tău cel sfânt și mă umple de 
căldură și lumină sufletească. Eu îţi deschid larg inimioara 
mea. Intră în ea și cuprinde toate încăperile ei cu darul și 
harul Tău cel sfânt! Amin. 

- fragment din cartea Oglinda inimii omului - 


PUHCREA ÎN MORMANT 

ACTIVITĂŢI CU COPIII DIN ADUNAREA OASTEI 


DOMNULUI, DE LA PAROHIA TIMIȘOARA IOSEFIN 
(ANUL ŞCOLAR 2013 — 2014) 


ŞCOALA DUMINICALĂ 

|. STUDIU ASUPRA EVANGHELIILOR SFINTEI SCRIPTURI 
II. 15 MINUTE DE BUNE MANIERE 
III. ACTIVITĂŢI ARTISTICE ȘI RECREATIVE 

ALTE ACTIVITĂŢI EDUCATIVE 
|. LIMBA ENGLEZĂ 
II. LIMBA ȘI LITERATURA ROMÂNĂ 
|. STUDIU ASUPRA EVANGHELIILOR 
SFINTEI SCRIPTURI 

A) Cine este lisus? 

* MÂNTUITORUL -Texte biblice studiate Luca 1:26-28, 
Matei 1:18-25 (Personaje - Adam şi Eva, Avram, David, 
Fecioara Maria, losif, Pruncul lisus) 

Verset de memorat MATEI 1:21 Ea va naște un Fiu și-l 
va pune numele lisus, pentru că El va mântui pe poporul 
Lui de păcatele sale. 

+ HRISTOS DOMNUL - Texte biblice studiate Luca 2:1- 
20, Mica 5:2 (Profeţia despre locul nașterii, Personaje — 
Păstorii, Îngerul) 

Verset de memorat LUCA 2:11 Astăzi în cetatea lui David, 
vi s-a născut un Mântuitor care este Hristos, Domnul. 


SIMONA PASCU 


* CUVÂNTUL - Texte biblice studiate Luca 2:39-52, 
Matei 2:1-23 (Locuri importante - Betleem, Egipt, 
Nazareth, lerusalin, Templu) 

Verset de memorat IOAN 1:1 La început era Cuvântul 
şi Cuvântul era cu Dumnezeu, și Cuvântul era Dumnezeu. 
Și Cuvântul S-a făcut trup şi a locuit printre noi, plin de 
har și adevăr. 

+ FIUL LUI DUMNEZEU - Texte biblice studiate Luca 
3:1-22, Matei 3, Marcu 1:1-11 (Personaje - loan 
Botezătorul, lisus) 

Verset de memorat MARCU 1:11 Şi din Cer s-a auzit 
un glas care zicea:,Tu eşti Fiul Meu preaiubit, în Tine îmi 
găsesc toată plăcerea Mea” 

+ FIUL OMULUI - Texte biblice studiate Matei 4:1-11, 
Marcu1:12,13, Luca 4:1-13 (Personaje - Ispititorul, lisus) 

Verset de memorat MARCU 10:45 Căci Fiul Omului n-a 
venit ca să | se slujească, ci El să slujească și să-și dea 
viaţa ca răscumpărare pentru mulți 

* MIELULLUI DUMNEZEU - Texte biblice studiate loan 
1:15-29 (Personaje: loan Botezătorul, Abel, Moise, Preotul 
care slujea în cort, Mielul) 

Verset de memorat IOAN 1:29 lată Mielul lui Dumne- 
zeu care ridică păcatele lumii 

+ REGE- Texte biblice studiate loan 2:1-23 (Episoade 
biblice: Prima minune, lisus curăţeşte Templul) 

Verset de memorat APOCALIPSA 17:14 El este Domnul 
domnilor și Împăratul împăraţilor. Cei chemaţi, aleși şi 
credincioși, care sunt cu El vor birui. 

+ USA - Texte biblice studiate loan 3 (Personaje - lisus, 
Nicodim, Moise, Şarpele ridicat în pustie) 

Verset de memorat IOAN 10:9 Eu sunt Uşa. Dacă intră 
cineva prin Mine va fi mântuit. 

+ PĂSTORUL CEL BUN - Texte biblice studiate Luca 
15 (Personaje: Cărturarii şi fariseii, Oaia pierdută, Banul 
pierdut, Fiul pierdut, Tatăl) 

Verset de memorat IOAN 10:11 Eu sunt Păstorul cel 
Bun. Păstorul Cel Bun își dă viaţa pentru oi. 

* LUMINA LUMII - Texte biblice studiate loan 1:3-9, 
loan 9, parţial loan 8 (Personaje lisus, fariseii, Orbul, 
părinţii orbului) 

Verset de memorat IOAN 8:12 Eu sunt Lumina lumii; 
cine Mă urmează pe Mine nu va umbla în întuneric, ci 
va avea lumina vieţii. 

+ CALEA, ADEVĂRUL ȘI VIAŢA - Texte biblice studiate 
loan 14:1-6, Luca 19:1-10 (Personaje: lisus, Vameşul 
Zacheu) 

Verset de memorat IOAN 14:6 Eu sunt Calea, Adevărul 
şi Viaţa. Nimeni nu vine la Tatăl decât prin Mine. 

+ PÂINEAVIEŢII - Texte biblice studiate loan 6:1-14, 
Matei 14:13-21, Marcu 6:30-44, Luca 9:10-17 (Personaje: 
lisus, ucenicii, copilul cu peştii şi pâinea) 

Verset de memorat IOAN 6:35 Eu sunt Pâinea Vieţii. 
Cine vine la Mine nu va flămânzi niciodată; și cine crede 
în Mine nu va înseta niciodată. 

* ÎNVIEREA ȘIVIAŢA - Texte biblice studiate loan 11:1- 
46, loan 5:25-29 (Personaje: lisus, Maria, Marta, Lazăr) 

Verset de memorat IOAN 11:25 Eu sunt învierea și 
viaţa. Cine crede în Mine, chiar dacă va muri, va trăi. 

+ VIȚA - Texte biblice studiate loan 15:5, Matei 4:18- 
22, Marcu 4:35-41, Marcu 9:14-29 (Personaje: lisus, 
Uncenicii — Petru şi Andrei, lacov şi loan, Matei, Filip, 
Bartolomeu, Toma, lacov fiul lui Alfeu, Tadeu, Simon, luda 
Iscarioteanul, testarea ucenicilor, lunaticul, tatăl copilului 
bolnav) 

Verset de memorat IOAN 15:5 Eu sunt Viţa, iar voi 
sunteți mlădiţele. 

B) Ce i-a învăţat lisus pe ucenicii Săi? 

+ SUPUNEREA - Texte biblice studiate Matei 7:21-27; 
Matei 19:16-22, Luca 5:27-29, Luca 18:18-23 (Idei 
principale: Omul înţelept şi omul nechibzuit, Matei un 
om înţelept, Tânărul bogat - un om nechibzuit, Cum 
putem fi înţelepţi, Concluzie - Este bună fundaţia ta?) 

Verset de memorat Matei 7:21 Nu orişicine Îmi zice: 
„Doamne, Doamne!”va intra în Împărăţia cerurilor, ci cel 
ce face voia Tatălui Meu care este în ceruri. 


+ IERTAREA - Texte biblice studiate Marcu 7:21-23, 
Luca 5:12-26, Matei 6:9-15 (Idei principale: Ce este 
iertarea? Cine poate să ierte păcatele, De ce avem nevoie 
de iertare, De ce trebuie să-i iertăm pe alţii- pentru că 
lisus ne-a poruncit, pentru că El ne-a dat un exemplu și 
pentru că Dumnezeu ne-a iertat mai întâi, Există cineva 
pe care încă nu l-ai iertat?) 

Verset de memorat Luca 5:24 Dar să ştiţi că Fiul Omu- 
lui are putere pe pământ să ierte păcatele. 

+ LEPĂDAREA DE SINE - Texte biblice studiate Matei 
13:1-23, Marcu 4:1-20, Luca 8:1-15 (Idei principale: Pilda 
semănătorului, cele patru feluri de pământuri = patru 
feluri de inimi, Cum este inima ta?) 

Verset de memorat Luca 9:23 Dacă voieşte cineva să 
vină după Mine să se lepede de sine, să-și ia crucea în 
fiecare zi și să mă urmeze. 

+ IUBIREA - Texte biblice studiate Matei 5:41-48, Matei 
12:15, Matei 34-40; Marcu 12: 28-34; Luca 10:25-37 (Idei 
principale: lubirea duşmanilor, lubirea aproapelui — 
Samariteanul Milostiv, Împlinirea zilnică a acestei porunci) 

Verset de memorat loan 15:12 Aceasta este porunca 
Mea: Să vă iubiţi unii pe alţii, cum v-am iubit Eu! 

+ A DĂRUI - Texte biblice studiate Matei 6:19-21, 
Marcu 12:41-44, Luca 12:16-34, Luca 21:1-4, Leviticul 
27-30; Deuteronom 14:22, 28; Corinteni 8:9 (Idei 
principale: Totul vine din mâna lui Dumnezeu -,uitaţi-vă 
la păsările cerului şi crinii..:, Bogatul căuia i-a rodit țarina, 
O văduvă înţeleaptă, Unde se află comorile tale?) 

Verset de memorat Matei 6:19-20 Nu vă strângeţi 
comori pe pământ unde le mănâncă moliile şi rugina și 
unde le sapă și le fură hoţii. Ci, strângeţi-vă comori în 
cer. 

+ A MĂRTURISI - Texte biblice studiate loan 1:35-42, 
loan 4:3-42, Matei 4:18-20 (Idei principale: Andrei îl 
cheamă pe fratele lui, lisus și-a chemat ucenicii pentru a 
fi pescari de oameni, O femeie samariteancă a mărturisit 
despre întâlnirea cu lisus la fântâna lui lacov şi a chemat 
mulți oameni la El, Cum putem să-i aducem pe prietenii 
noștri la Hristos - Rugăciune, invitaţie, mărturisire și iubire) 

Verset de memorat Matei 4:19 EI le-a zis:,Veniţi după 
Mine și vă voi face pescari de oameni” 

+ AFICREDINCIOS - Texte biblice studiate Matei 6:24; 
Matei 24:35-44; Matei 25:14-30 (Idei principale: Condiţia 
pentru a putea fi credincios, Pilda talanţilor — stăpânul 
încredinţează talanţii servitorilor, servitorii pun talanţii 
în negoţ, stăpânul îi întreabă ce au făcut cu talanţii, 
explicarea pildei; De ce trebuie să fim credincioși, Cum 
putem să fim gata? - Să-l fim plăcuţi, să trăim cu credinţă 
în fiecare zi, să fim prezenţi la şcoala duminicală de 
fiecare dată şi să facem totul cât putem de bine) 

Verset de memorat Matei 24:44 De aceea și voi fiţi 
gata; căci Fiul Omului va veni în ceasul în care nu vă 
gândiţi. 

— va urma — 

CREDINŢĂ ŞI JERTFĂ ÎN DINAMICA REGĂSIRII 
ŞI ÎMBUNĂTĂŢIRII NOASTRE 


„„. Fiind vorba de rădăcini şi de continuitate, consider 
că tema acestui simpozion „Credintă şi jertfă” ne pune 
faţă în faţă cu istoria neamului, dar și cu prezentul și 
viitorul nostru. Fiecare dintre noi suntem purtătorii sem- 
nificaţiilor de credinţă și sacrificiu ale propriilor noștri 
strămoşi pe care astăzi în contexte istorice noi, le predăm 
spre folosul sufletesc noilor generaţii. Brâncovenii au 
rămas definitiv în mentalul colectiv ca simboluri vii, 
reprezentanţii celor mai alese sentimente și virtuţi. Ei 
ne-au lăsat modelul sacrificiului și demnităţii supreme, 
dar şi bucuria de-a aparţine unui astfel de neam. 

Brâncovenii au devenit o stare de spirit necesară regă- 
sirii şi îmbunătăţirii noastre. Să-i 
scoatem din istorie şi să-i aducem în 
viaţa noastră de zi cu zi. Ei sunt vii, 
iar noi trebuie să-i facem prezenţi în 
viaţa noastră. Dimensiunea psiholo- 
gică a personalităţii lui Brâncoveanu 
poate fii tradusă în noile contexte și 
conjuncturi sociale în care trăim. 

Arhetipul personalităţii lui Brân- 
coveanu este și arhetipul creştinului 
autentic. Este omul faptelor şi al 
dreptei socoteli. El ne-a dovedit că 
virtuțile creştine sunt deasupra 
compromisului. Tot el ne-a învăţat 
că jertfa este o continuare a vieţii, 
este o regăsire de sine, dar și înce- 
putul îmbunătăţirii noastre. Jertfa 
lui Brâncoveanu de acum câteva 
sute de ani este pentru noi astăzi o 
strădanie asumată, de-a gândi, simţi și trăi creștinește. 
Este statornicia noastră de-a ne comporta, acţiona și-a 
ne osteni în orice împrejurare și-n orice domeniu, con- 
form principiilor de viaţă creștină. Dimensiunile psiho- 
logice ale Brâncovenilor sunt o lumină permanentă 
oglindită în triada fundamentală a societăţii noastre, dar 
şi a modelării făpturii umane: familia, școala și Biserica. 


Prof. psiholog ALEXANDRU BĂRAN 

Familia 

Echilibrul emoţional al familiei nu poate exista fără 
cunoașterea și trăirea valorilor creştine. Așa cum familia 
Brâncoveanu și-a păstrat identitatea creștină până la 
ultima suflare, tot așa și familia de astăzi poate să-și încu- 
nuneze viaţa cu bucurii duhovnicești și cu fapte bine 
plăcute lui Dumnezeu. Orice criză existenţială poate fi 
depășită prin cultivarea şi întreţinerea de gânduri și 
emoţii specifice trăitorului creștin iubitor de dreptate, 
dar mai ales iubitor de Dumnezeu. 

Deasupra sentimentelor care le purtăm membrilor 
familiei, tronează dragostea de Dumnezeu. Rugăciunea 
împreună cu familia, participarea la 
Sf. Slujbe, precum și pregătirea 
sufletească și trupească pentru spo- 
vedanie și împărtășanie, sunt exer- 
ciţii accesibile fiecărei familii cu 
efect de regăsire și întărire duhov- 
nicească. Așa cum familia Brănco- 
veanu a biruit moartea, tot așa şi 
familia noastră poate birui necazu- 
rile, lipsurile și provocările timpuri- 
lor pe care le trăim. Astfel fiecare 
membru al familiei își poate aduce 
contribuţia după puterea lui la păs- 
trarea și creşterea zestrei spirituale 
moștenite de la înaintași. Bunul 
simţ, buna voinţă, bunul gust, buna 
înţelegere, buna cuviinţă, toleranța, 
iertarea, compasiunea, cumpătarea, 
generozitatea, dragostea de 
aproape, sacrificiul, stau la îndemâna fiecărei familii să 
le cultive și să le transfere apropiaţiilor și în final întregii 
societăţi. 

Şcoala 

Școala a fost și este axul central al devenirii noastre 
atât ca oameni cât și ca buni creştini. Orele de religie 
sunt adevăratul alfabet al înfrumuseţării sufletești pen- 

tru elevi, mai ales când acestea sunt urmate de partici- 
parea la atelierele practice, care sunt sfintele slujbe. Așa 
ne păstrăm ca urmași vrednici ai Brâncovenilor și tot așa 
ne putem desăvirși gândirea și simţirea pentru a fi de 
folos comunităţii în care trăim. Fiecare profesor în parte 
are rolul şi locul său în consolidarea valorilor creştine în 
școală. 

Această pedagogie duhovnicească poate deveni 
contribuţia noastră la valorile europene. Spiritul lui Brân- 
coveanu face parte din tezaurul spiritual al Europei de 
astăzi. Școala are metoda și forţa de-a forma nu doar 
buni profesioniști, dar și oameni cu convingeri sănă- 
toase, capabili să se sacrifice și să se implice. Abandonul 
școlar, violenţa din școli, precum și comportamentele 
de risc, au în spate, în primul rând, criza spirituală prin 
care trec elevii și părinţii lor. 

Ostilitatea, comunicarea deficitară, competiţia și per- 
formanţa cu orice preţ, libertatea greșit înţeleasă, lipsa 
de responsabilităţi, indiferența, cultivarea falselor valori, 
rămân principalele obstacole în calea manifestării și for- 
mării valorilor creştine. Sentimentul religios, ignorat în 
şcoală și-n familie, dezechilibrează dezvoltarea armoni- 
oasă a personalităţii elevului cu consecinţe negative 
greu de anticipat în viaţa relaţională și la vârsta adultă. 
Din descurajare, din dezamăgire, din convingeri greşite 
şi din criză morală se iese nu cu medicaţie, ci prin cre- 
dinţă, adică printr-un stil de viaţă bazat pe valori atinse 
de Duhul Sfânt. Cultivarea unor sentimente și satisfacţii 
izvorâte din realizări personale, trebuie dublată și de 
cultivarea legăturii cu Dumnezeu. Formarea unui cult al 
muncii, care să ofere funcţionalitate și eficienţă nu se 
poate realiza cu persoane imature afectiv, incapabile 
să-și înţeleagă şi să-și iubească semenii. 


Biserica 

Brâncoveanu a fost un apropiat al Bisericii. Cu sigu- 
ranţă el și-a altoit sufletul de mic cu credinţa în valorile 
creștine pe care nu le-a părăsit niciodată. Astăzi, ca și 
atunci, Biserica noastră strămoșească veghează perma- 
nent asupra sănătăţii spirituale a familiei, școlii și socie- 
tăţii. 

Preoţii au nevoie de sprijinul familiei și al şcolii pen- 
tru a putea implementa credinţa creștină noilor gene- 
raţii. Participarea la sfintele slujbe împreună cu familia, 
dar și cu cadrele didactice poate avea impact pozitiv 
asupra copiilor. Sentimentul religios eliberează omul de 
toatetrăirile nefolositoare și toxice relaţiilor umane. Sen- 
timentul religios are viaţă și putere când este împărtășit 
împreună cu cei dragi. Acest sentiment este izvor de 
încredere, bună înţelegere, respect și omenie. Partene- 
riatele și proiectele pe care le derulează Biserica în cadrul 
şcolilor antrenează religiozitatea copilului alături de 
sentimentele specifice vârstei și vieţii de elev. Să luăm 
modelul Bisericii de-a crea oportunităţi și sprijin pentru 
copiii dotați, dar și pentru cei nevoiași. Să deschidem 
cât mai multe ferestre prin care valorile creștine să 
pătrundă cât mai adânc în familie, școală dar și în cultură, 
pentru ai păstra calitatea și tradiţia. Toate aceste demer- 
suri ne stau la îndemână fiecăruia dintre noi. Atitudinea 
noastră și căile de promovare nu pot fi oprite de nimeni 
și nici nu pot fi epuizate vreodată. Familia Brâncoveanu 
este și va rămâne modelul regăsirii și îmbunătăţirii noas- 
tre. ... 


(Comunicare susținută în 7.07.2014 la Comloșu Mare 
în cadrul Simpozionului „Credinţă și Jertfă”) 

UN COPIL, DESPRE DREPTATE 


Eleva ANISIA MATEIA, cl. a VII-a, Colegiul Naţional C. D. Loga 


Ce-aș putea spune eu, un copil inocent despre drep- 
tate ? O, aș putea spune multe , cu siguranţa mult mai 
multe decât s-ar cuveni să spun. 

De ce ? 

Pentru că această lume nebună în care trăim îmi oferă 
mereu alte și alte mărturii ale nedreptăţii și atunci eu nu 
vorbesc despre nedreptate ci despre dreptatea oame- 
nilor sau despre dreptatea umană. 

Da, despre dreptatea umană, pentru că, așa cum toţi 
ştim exista și dreptatea divină sau dreptatea lui Dum- 
nezeu . 

Și, de care dintre acestea ar trebui să ne temem ? 

Pentru că sunt două, probabil de amândouă. 

De ce să ne temem de dreptate ? 

De dreptatea 
oamenilor trebuie 
sa ne temem pen- 
tru că este a oame- 
nilor, pentru că nu 
toţi oamenii știu cu 
adevarat ce este 
dreptatea, pentru 
că nu toţi oamenii 
se gândescla Dum- 
nezeu atunci când 
vor să facă drep- 
tate și, pentru că 
mai întotdeauna 
dreptatea este a 
oamenilor doar 
pentru oameni, 
doar pentru ceea 
ce este omenesc, lovind, însă, de prea multe ori pe 
oameni și de cele mai multe ori distrugându-le , pier- 
zându-le sau omorându-le sufletele; și atunci cei cărora 
sufletele le-au fost distruse, pierdute sau omorâte, fără 
să-și dea seama merg mai departe ispitind, călcând, umi- 
lind, alte și alte suflete . 

Și atunci noi trebuie să fim puternici, să ne rugăm cu 
putere la Dumnezeu pentru a ne apăra și pentru a ne 
întari să putem accepta , măcar pentru un timp, cu sufle- 
tul liniștit această dreptate umană. 

Nu trebuie să ne pierdem sufletul dacă ne simţim 
nedreptăţiţi, după cum nici pe Dumnezeu nu trebuie 
să-L certăm pentru asta. 

Această dreptate pe care o fac de multe ori oamenii 
poate fi și o încercare în care Dumnezeu ne trimite, pen- 
tru că, cu fiecare dintre noi Dumnezeu are un plan, iar 
planul lui Dumnezeu cu oamenii este ca acestora să le 
fie bine. Însă, Dumnezeu ne lasă, pe noi oamenii să hotă- 
râm pentru noi, nu ne poate obliga să acceptăm 


bunătatea pe care o revarsă zi de zi asupra noastră , chiar 
pentru simplul fapt că existăm și suntem sănătoși și 
avem putere să-l înălţăm Lui rugăciuni. 

Desigur dreptatea umană nu produce întotdea- 
una numai suferinţă, există și oameni cu frică de 
Dumnezeu, cu credinţă și nu în cele din urmă cu 
dragoste în suflet care atunci când trebuie să facă 
dreptate se gândesc poate că va veni o vreme 
când faptele lor vor fi judecate, se gândesc că cei 
cărora trebuie să le facă dreptate au fost nedreptăţiţi 
de alţi, iar Dumnezeu i-a trimis poate pe ei să le 
amintească oamenilor, din când în când că trebuie să 
ducă o viaţă bineplăcută Lui, trăind în dragoste faţa de 
cei din jurul lor. 

Mereu îmi ima- 
ginez cât de fru- 
moasă ar fi lumea 
cu dreptatea făcută 
de oameni doar 
după placul lui 
Dumnezeu. 

Poate atunci 
toţi copiii ar şti să 
fie copii , să-şi tră- 
iască copilăria feri- 
ciţi și bucuroși în 
jocurile lor, fără 
invidie şi răutate. 

Mă întreb de 
multe ori de ce unii 
copii nu au de 
mâncare dar totuşi 
sunt fericiţi, de ce nu au bani pentru cărţi și caiete dar 
totuși sunt premianţi, de ce nu se îmbrăca în cele mai 
scumpe haine dar totuși sunt priviţi cu respect și admi- 
raţie de cei din jurul lor, mă opresc și-mi dau singură 
răspunsul simplu , pentru că Dumnezeu are grijă de ei, 
acestea fiind iată dreptatea divină sau dreptatea lui 
Dumnezeu. 

Aceasta este dreptatea care ar trebui să fie şi drep- 
tatea oamenilor; aceasta este dreptatea pe care toţi 
oamenii ar trebui să o răspândească; aceasta este drep- 
tatea de care ar trebui să ne temem dacă faptele noastre 
nu sunt plăcute lui Dumnezeu . 

Dacă nu facem fapte după învăţătura lui Dumnezeu, 
dacă nu umblăm pe calea pe care Dumnezeu ne-o arată, 
atunci când dreptatea divină se va revărsa asupra noas- 
tră nu vom putea să sperăm la nici una din minunăţiile 
veșnice pe care Dumnezeu le-a pregătit oamenilor încă 
de atunci de când Dumnezeu l-a creat pe om după chi- 
pul şi asemănarea Sa. 

SFÂNTA TAINĂ A SPOVEDANIEI, 
DRUM SPRE VIAȚA VEȘNICĂ 


Spovedania (Pocăinţa) este Sfânta Taină prin care ne 
sunt iertate păcatele (dacă le mărturisim) și prin care 
dobândim împăcarea cu Dumnezeu. Ne sunt iertate 
toate păcatele pe care le-am săvârșit după Botez, pe care 
le-am mărturisit preotului și pentru care ne-am pocăit. 
Totuși, păcatul strămoșesc nu poate fi iertat numai prin 
pocăință, fără Botez. 

De asemenea, unele păcate nu pot fi iertate „nici în 
veacul acesta, nici în cel ce va să fie”, după cuvintele 
Domnului Hristos (Matei, 12, 32), aceste păcate fiind 
acelea împotriva Duhului Sfânt. 

Pentru Sfânta Taină a Mărturisirii este necesară măr- 
turisirea păcatelor înaintea preotului, după care acesta 
citește rugăciunile în numele Sfintei Treimi și dă dezle- 
gare persoanei care se pocăieşte. 

Știm din Sfânta Scriptură și din Sfânta Tradiţie că 
păcatele persoanei care se spovedește sunt iertate. 
Hristos a iertat păcatele celor ce s-au pocăit, la fel au 
făcut și Apostolii. Din Sfânta Tradiţie cunoaștem multe 
exemple de păcătoşi, care s-au pocăit pentru păcatele 
lor, dar și-au îndreptat viaţa și au devenit sfinţi. 

Puterea de a ierta păcatele a fost dată episcopilor și 
preoţilor de însuși Domnul nostru lisus Hristos, care le-a 
spus Apostolilor: Luaţi Duh Sfânt! Cărora veţi ierta păca- 
tele, le vor fi iertate, cărora le veţi ţine, ţinute vor fi“ (loan 
20, 22-23). 

Este recomandabil să ne spovedim, chiar dacă ne-am 
cerut iertare persoanei faţă de care am greşit, căci fiecare 
păcat pe care l-am săvârșit înaintea oamenilor, l-am 
săvârşit şi înaintea lui Dumnezeu. De aceea, este nevoie 
să mergem întotdeauna la preotul duhovnic pentru spo- 
vedanie și iertare. 

Trebuie să mergem la părintele duhovnic pentru măr- 
turisire cu pocăință sinceră și inimă înfrântă, având sim- 
ţământul iertării tuturor celor ce ne-au greșit și cu hotă- 
rârea să dăm ascultare preotului căruia ne spovedim, în 
cazul în care primim canon. 

Canoanele pe care ni le poate da preotul pot fi dife- 
rite, după gravitatea păcatelor noastre, de pildă: să pos- 
tim, să ne rugăm, să despăgubim pe acela pe care l-am 
păgubit, să facem fapte de milostenie, sau chiar să fim 
opriţi de la primirea Sfintei Taine a împărtășaniei pentru 
o anumită vreme. 

Toate acestea ne arată că Taina Spovedaniei și cea a 
Sfintei Împărtăşanii ne introduc în viaţa în Hristos şi ne 
adâncesc în această viaţă nouă în Hristos. Cele două 
Taine sunt strâns unite și indispensabile vieţii credincio- 
sului în Biserică. 


Eleva ALEXANDRA SORINCA, cl. a VIl-a 
Liceul Tehnologic,„R. Paraschivoiu” Lovrin 


Păcatul a fost definit adesea ca risipire, că grija de 
cele multe. În acest sens ne stă pilda celor chemaţi la 
cină. 

Justificările acelora, motivările absenței de la cina 
pregătită de împăratul ceresc arată multă risipire a per- 
soanei umane pe care o preferă răspunsului la chemarea 
lui Dumnezeu. 

Spovedania și împărtășania sunt legate îndeosebi de 
post pentru că trăirile duhovnicești, rugăciunea înmul- 
ţită, comportamentul înduhovnicit, într-un cuvânt o 
viaţă îmbunătăţită, ne așează în starea potrivită pentru 
primirea Sfintelor Taine. 

Cu cât mai des ne spovedim, cu atât mai bine. Trebuie 
să ne mărturisim păcatele înainte de a primi Sfânta Taină 
a Împărtășaniei. 

Este absolut necesar să ne spovedim la vreme de 
boală, căci nu ştim vremea morţii noastre. Pentru aceasta 
trebuie să fim pregătiţi, să ne alăturăm familiei cerești a 
lui Dumnezeu, ca fii ai lui Dumnezeu plini de pocăință, 
sloboziţi de păcate și binecuvântaţi. 

IUBIREA 


lubirea este un suflet ceresc 

Al Bunului nostru Dumnezeu, 

Pe care El l-a suflat în noi 

Și astfel ne-a dat puterea să iubim. 


Dumnezeu pentru aceasta ne-a creat, 
Din nemăsurata Lui iubire, 

Ca să-L iubim pe EI întâi, 

Şi să iubim pe aproapele nostru, 

Așa cum ne iubim pe noi. 


Dumnezeu ne-a dat viaţă 
Pentru a ne bucura de ea; 

Să ne rugăm deci lui Dumnezeu 
Şi El ne va ajuta. 


TRISTEŢEA LUI 
DUMNEZEU 


Eu iubesc pe toată lumea 

Deoarece Dumnezeu ne iubeşte pe noi, 
Eu îmi iubesc familia foarte mult, 

Dar n-am uitat deloc de Dumnezeu. 


El este bun totdeauna cu noi, 

Dar noi răi suntem cu EI 

Și nu ne dăm seama când Îl supărăm, 
Dar tot Lui continuăm să ne rugăm. 


DREPTATEA LUI 
DUMNEZEU 


Dreptatea dumnezeiască 

E mângâiere sufletească. 

Dreptatea Dumnezeu ne-o face, 

Căci noi nu ştim singuri să ne-o facem în totalitate. 


Dreptatea este în cer, nu este pe pământ, 
Când ai un suflet curat, toţi sunt lângă tine. 
Dar cel mai adesea te caută, 

Doar când ajutor au a-ţi cere. 


Chiar dacă ești sărac și neajutorat, 
lar lumea îţi face ţie nedreptăți, 
Trebuie să crezi în Dumnezeu, 

El te va ajuta și vei ajunge departe 
Cu puţinul tău și cu credinţa ta. 


Poezii scrise de eleva MEDANA ELENA ȘTEF, 
cl. a VI-a, Școala Gimnazială Niţchidorf 


BUNĂTATEA 


Eleva MARIA LOREDANA VLAD, cl a XII-a, 
Colegiul Naţional „Ana Aslan” Timișoara 


Nu e bine să rănești 

Nici pe omul ce urăște, 

E mai bine să iubeşti 

Chiar dacă el nu te iubește. 


În orice moment din viaţă, 
Să încerci să faci doar bine, 
Să ai în suflet speranţă, 
Dar, să nu uiţi nici de tine. 


Să încerci să ierţi cât poţi, 
Chiar dacă nu vei uita 

Să te porţi bine cu toţi, 
Să nu-ţi pierzi încrederea. 


Să încercăm să nu uităm, 
Omul ce ne-a ajutat, 
Când e greu să nu uităm 
Că și el ne-a ajutat. 


Pentru binele făcut, 
Dumnezeu te va veghea, 
Chiar dacă nu-i de văzut 
El e în inima ta. 


ASCUNDE-MĂ 
DE FURTUNĂ 


Eleva DIANA CODREANU, cl. a VI-a, 
Școala Gimnazială Nr. 13, Timişoara 
O, Doamne, vreau, 
Sub ocrotirea Ta să stau 
Și să-mi găsesc odihna mea, 
La umbra Ta stă lumea. 


Ascunde-mă sub aripa Ta, 
Acoperă-mă cu dragostea Ta, 
Până trece furtuna grea, 

Să-mi fii adăpostul și stânca mea! 


O, Doamne, când Te chem, 
Ştiu că vii lângă mine, 

De aceea nu mă tem, 
Când răul vine. 

MONOGRAFIA REVISTEI ALTARUL BANATULUI 


Cadru didactic universitar de înaltă ţinută academică 
și consilier al sectorului cultural la nou înfiinţata și dinam- 
ica Episcopie a Devei şi Hunedoarei, Părintele Dr. Florin 
Dobrei a promovat în 2009 examenul de doctorat cu 
calificativul„magna cum laude”la Facultatea de Teologie 
„Andrei Șaguna” din Sibiu, având ca şi coordonator ști- 
inţific pe cel mai competent cercetător în domeniul 
Istoriei Bisericii Ortodoxe Române, Părintele Academi- 
cian Prof. Univ. Dr. Mircea Păcurariu. După publicarea 
tezei de doctorat, intitulată „Istoria vieţii bisericești a 
românilor hunedoreni”, Reşiţa, 2010, 724 pagini, a urmat 
la scurt timp volumul „Bisericile ortodoxe hunedorene”, 
Reșița, 2010, 734 pagini; apoi pe încă trei volume apare 
semnătura Părintelui Profesor Dr. Florin Dobrei, în cali- 
tate de coautor sau coordonator: „Repertoar al bisericilor 
de lemn din județul Hunedoara” (coautor), Reșița, 2011, 
457 p; „Județul Hunedoara, monografie” (coautor), vol. 
III, Deva, 2012, 471 p.; „Silviu Dragomir (1888-1962) — 50 
de ani de la trecerea în veșnicie” (coordonator), Cluj-Na- 
poca, 2012, 326 p. Fiind în același timp coautor al Enci- 
clopediei Ortodoxiei Românești, Bucureşti, 2010, 767 p., 
după mai multe studii și articole publicate în ţară și 
străinătate, pe măsură să dovedească competenţă 


Pr. Dr. FLORIN DOBREI 


REVISTA TEOLOGICĂ 
„ALTARUL (MITROPOLIA) BANATULUI” 
(1944-1947; 1951-2011) 

- REPERE MONOGRAFICE - 

ACADEMIA ROMÂNĂ EDITURA ÎNVIEREA 
CENTRUL DE STUDII TRANSILVANE A MITROPOLIEI BANATULUI 
CLUJ-NAPOCA TIMIȘOARA 


2013 


Pr. prof. dr. SORIN COSMA 


desăvârșită în cercetarea științifică, sub egida a două 
prestigioase edituri româneşti, Academia Română - Cen- 
trul de Studii Transilvane şi Editura Învierea a Mitropoliei 
Banatului, a văzut de curând lumina tiparului, purtând 
aceiaşi semnătură, o laborioasă monografie a unei 
remarcabile publicaţii teologice bănăţene: „Altarul 
(Mitropolia) Banatului (1944-1947; 1951-2011)”, apărută 
cu binecuvântarea Înaltpreasfinţiei Sale Dr. Nicolae Cor- 
neanu, Mitropolitul Banatului. 

Volumul se dovedeşte a fi o prezentare sistematică 
şi complexă a unei publicaţii bisericeşti socotite pe drept 
cuvânt,o tribună menită să dezbată cele mai importante 
şi cele mai arzătoare probleme ale Teologiei, ale Bisericii, 
ale culturii şi ale istoriei noastre româneşti”. Cu toate 
acestea, monografia de faţă nu constituie doar o incur- 
siune în trecutul unei reviste cu un netăgăduit rol în 
dezvoltarea teologiei ortodoxe, a culturii şi a istoriei 
românești, ci, mai presus de toate, un binevenit,instru- 
mentum theologicum bibliographicum” pus la dispoziția 
studenţilor, a doctoranzilor, a preoţilor, a profesorilor de 
religie și a cercetătorilor de orice fel, menit să vină în 
sprijinul elaborării de monografii parohiale, de medalio- 
ane bio-bibliografice sau de index-uri tematice. 

În ceea ce privește structura volumului, în prima sa 
parte a fost detaliată evoluţia revistei pe parcursul celor 
trei ediții ale sale — ediţia veche, Caransebeș, 1944-1947; 
ediția mitropolitană Timișoara, 1951-1989 şi ediția 
actuală, din 1990 până în prezent, tot ca ediţie 
mitropolitană. 

Un spațiu distincta fost rezervat prezentării execuției 
tipografice a revistei (de la primirea, trierea și corectarea 
materialelor primite pe adresa redacției și până la actul 
tipografic propriu-zis, respectiv la expedierea numerelor 
către abonaţi), precum și diferitelor sale ţinute grafice 
realizate de-a lungul celor aproximativ șapte decenii de 
apariţie. S-a evidenţiat apoi activitatea celor care au tru- 
dit la editarea acesteia, preşedinţi de redacţie, redactori 
(atât redactorii-responsabili cu îndrumarea și supra- 
vegherea apariţiei, cât și redactorii propriu-ziși, din 
perioada anilor 1944-1947 și de după 1969), membri ai 
comitetelor redacționale, cercetători, dactilografi şi tra- 
ducători. În privinţa preşedinţilor de redacţie, al 
redactorilor și al corectorilor s-a procedat la întocmirea 
unor scurte medalioane bio-bibliografice. 

Separat, au fost prezentați colaboratorii revistei, ier- 
arhi, profesori, preoţi, doctoranzi, studenţi teologi şi 
chiar seminariști, precum şi numeroși cercetători laici, 
revista arătându-se disponibilă ca spaţiu de publicre și 
dialog spre toţi cei care au avut dorința să prezinte 
comunicări pertinente în domeniul teologiei, al spiritu- 
alităţii, al istoriei și al culturii autentice românești și 

bisericești, cu condiţia respectării liniei doctrinare orto- 
doxe și a unor condiţii minime de tehnoredactare, indi- 
cate în chenarele redacționale. 

Această regulă „a porţilor deschise” a avut de suferit 
doar în perioada comunistă când, din pricina neagreării 
lor de către regim, unii autori au fost nevoiţi să publice 
sub pseudonim; alteori, materialele trimise redacţiei au 
fost puse la „index”, văzând, în parte, lumina tiparului 
abia după 1989. 

Un loc aparte s-a rezervat prezentării ariei de răspân- 
dire a revistei. Dacă iniţial, în perioada 1944-1947, ediţia 
de Caransebeș s-a referit cu prioritate la spațiul Eparhiei, 
după strămutarea redacţiei la Timişoara, revista -— 
Mitropolia Banatului și apoi Altarul Banatului (1951-2011) 
- a cunoscut o largă și binemeritată popularitate, con- 
stituind o prezenţă vie atât în arealul Mitropoliei Banat- 
ului, cât și în afara acesteia. 

În fine, obiectul altor capitole distincte rezidă în 
relaţia revistei Altarul (Mitropolia) Banatului cu cititorii, 
precum și importanţa revistei în peisajul publicistic 
românesc. 

Partea centrală a volumului relevă cititorilor dimen- 
siunile tematice ale publicaţiei, prezentând o analiză 
detaliată a structurii şi a conţinutului rubricilor sale. În 
acest sens, au fost enumerate, întregite și sistematizate 
în ordine alfabetică sau în ordine cronologică titlurile 


tuturor studiilor, articolelor, predicilor, catehezelor, med- 
itaţiilor teologice, notelor şi diverselor comentarii, recen- 
ziilor şi prezentărilor bibliografice din cuprinsul celor 26 
de rubrici ale revistei, unele cu caracter permanent, 
altele având o existenţă pasageră. 

În temeiul celor mai sus arătate, recomandăm 
prezentul volum cu menţiunea că se dovedește a fi de 
o importanţă excepţională în cunoașterea istoricului 
publicaţiei reprezentative a Mitropoliei Banatului, 
precum și în oferirea unui index complet al tuturor 
materialelor editate în paginile sale de-a lungul celor 
şapte decenii de apariţie. În același timp, spre deosebire 
de alți indici bibliografici similari întocmiţi anterior pen- 
tru o serie de reviste și foi eparhiale, prezentul volum 
vine în plus cu o expunere detaliată, interpretând judi- 
cios modul de redactare a revistei în multiplele și vari- 
atele situaţii istorice și concrete de apariţie a ei. 

Astfel, prin volumul de faţă, urmând celorlalte ante- 
rioare, tânărul absolvent de altă dată, ca șef de promoţie, 
al seminarului teologic din Caransebeș (1998), Florin 
Dobrei, demonstrează acum deplină maturitate în studiu 
şi cercetare istorică bisericească și laică, de-a dreptul 
specialist și nume de referinţă în arealul Eparhiei Devei 
şi Hunedoarei, dovedindu-se a fi un demn urmaș al dis- 
tinsului său dascăl și apropiat îndrumător, Părintele aca- 
demician prof. univ. dr. Mircea Păcurariu. 


O LACRIMĂ SPRE DUMNEZEU 


DELIA-ELENA LOTREAN 


Bucuria de a fi împreună cu Cel ce ne-a creat prin 
negrăita Sa iubire de oameni, însemnând un impuls spre 
aducerea aminte de Cel ce și-a dat viața pentru noi, ca 
noi prin El să ne îndumnezeim, să fim un singur Trup cu 
EI, în toată bucuria negrăită, este ca un îndemn spre viața 
veşnică, spre mântuire. Urcând spre Dumnezeu, ne dăm 
seama de importanţa vieţii noastre, de împlinirea noas- 
tră ca oameni, de bucuria de a trăi duhovnicește, clădind 
astfel o viaţă spre bucuria întregii creații, săvârșite în 
iubirea divină. 

Pornind pe drumul ce duce spre Dumnezeu, spre 
întâlnirea cu El, se produce un imbold spre altă viaţă, o 
viaţă austeră, ce duce spre fericirea şi împlinirea omului, 
spre o viaţă închinată Lui în Duh și în Adevăr. Adevărul 
suprem care este Dumnezeu însuși, ne îndeamnă mereu 
spre a-L căuta cu toată inima, iubindu-L necondiţionat, 
precum El ne-a iubit pe noi, spre aducere aminte de 
bucuria nesfârșită petrecută cu Părintele ceresc. 

O lacrimă spre Dumnezeu va trezi în inimile oameni- 
lor trezvie duhovnicească, îndemn la rugăciune, ascul- 
tare şi binecuvântare, toate ducând spre un drum nou, 
un drum ceva fi călăuzit cu binecuvântări duhovniceşti, 
ducând spre o altă cale, o cale spre cer. 

“ Supliment catehetic 


O ZI DIN VIAȚA DE PREOT, LA SPITALUL DIN JEBEL 


Cu doamna preoteasă alături, ne pregătim duminică 
dimineaţă și mergem la bolnavii de la spitalul din Jebel. 
Sunt mulţi și ne așteaptă ca pe părinţii lor. Au fost cum- 
inţi şi doresc să primească răsplata cuvenită. Coborâm 
din mașină, ei vin repede, se înghesuie care mai de care, 
să vină să sărute mâna preotului, zicând atât de frumos: 
„Sărut mâna părinte, aţi ajuns?" 

Portbagajul se deschide și de acolo doamna preote- 
asă scoate pentru fiecare câte ceva: pantofi pentru lon, 
mâncare pentru Alexandru, cartea pentru Leonid, 
intelectualul din Vâlcea, pentru Elena mereu haine; pan- 
taloni sau o bluză, deși are atâtea că nu mai incap în 
dulap etc. Mergem spre capela din spital, fosta bibliotecă 
ce s-a amenajat ca și paraclis. Bucuria lor e mare, căci cei 
50 de pacienţi stau cuminţi și așteaptă să se deschidă 
ușa și să citească preotul rugăciunile de intrare în capela 
cu hramul Sfântului loan Maximovici. Sfinţii stau și ei 
nerăbdători parcă, asteptând pe fiecare să vină la locul 
lui și să se așeze cuminte, ascultând slujba utreniei şi 
apoi pe cea a Sfintei Liturghii. Doamna preoteasă pune 
coșul cu fructe pe masă și îi întreabă pe fiecare ce nevoi 
au, apoi îi mângâie pe cap, încurajându-i și spunându-le 
că vor veni zile mai bune și pentru ei, când vor merge 
acasă la familiile lor. 

Domnul Manole e de câţiva ani aici, un om deosebit 
ce nu m-ar jigni vreodată cu vreun cuvânt. El aprinde 
candelele, Nicolae bate toaca, iar Alexandru, fost rasofor, 

“ Supliment catehetic 


Preot IOAN VASILE CHEREGI 


cântă atât de frumos la strană din muzica psaltică 
învățată la mănăstirea din Oltenia. Utrenia începe. Vin 
unii pacienţi tineri, cu vârste cuprinse între 20 și 40 ani, 
cu fapte grave la activ: omor, tâlhării, violuri etc, pentru 
ca să participe la slujba Sfintei Liturghii, căci nu și-au 
pierdut credinţa și doresc să se pocăiască. Apare și Dan- 
iel. Are 32 de ani, doi metri înălţime și o suta de kg 
greutatea. Într-un moment de rătăcire şi-a omorât 
mama și acum e internat pentru omor deosebit de grav. 
Se spovedește și după aceea chipul i se luminează. E aici 
de patru ani, stă cuminte la slujbă și nu deranjează pe 
nimeni. Mi-e milă de el pentru că e de o vârstă cu mine 
şi ar vrea acasă, dar nu se poate, pentru că e declarat 
foarte periculos și o sa stea aici mulţi ani. Păcat de 
tinereţea lui și de frumusețea lui... De fapt, pavilioanele 
sunt pline de tineri din diferite zone ale ţării: Muntenia, 
Oltenia și Banat. 

Liturghia decurge frumos, lin, soția îi supraveghează 
să pot sluji în linişte, îi mângâie și la final primesc o mică 
răsplată. Pentru răbdarea lor au fost recompensaţi cu 
fructe, clătite făcute de ea și dulciuri. Sunt tare fericiţi și 
bucuria se citește pe chipul lor. Sunt miruiţi, iau anafora 
şi se intorc la paviloane, pentru că la ora 13 e masa, iar 
după aceea pavilioanele se închid pentru odihnă. Sun- 
tem o mare familie cu tată, mamă și copii, iar copiii noștri 
sunt bolnavii de la Jebel. Cam așa decurge o zi de 
duminică în familia mare, la spitalul din Jebel. 

PELERIN ÎN ŢARA SFÂNTĂ (XVIII) 


Mă trezesc ceva mai târziu decât de obicei și după 
micul dejun cobor bagajele în holul hotelului. Este ultima 
zi pe care o petrec pe Pământul Sfânt și cine știe dacă 
voi mai ajunge vreodată aici... Am acel sentiment care 
mă cuprinde ori de câte ori mă despart de cineva drag. 
Mi se pare că timpul a trecut atât de repede și că de abia 
acum ar trebui să,iau pelerinajul de la început”... 

Programul este astăzi ceva mai scurt, întrucât el 
cuprinde şi reîntoarcerea acasă. 

Este o dimineaţă cu cer senin, o dimineaţă de primă- 
vară timpurie. Autocarul ne așteaptă pregătit să ne ducă 
pentru a treia oară la biserica Sf. Mormânt. Privesc prin 
geamul autocarului și încerc să-mi întipăresc în minte 
imaginile ce se succed prin faţa ochilor pentru ultima 
oară: revăd case, hoteluri, magazine, pe care le-am 
remarcat în fiecare zi, turlele lăcașurilor sfinte, şantierele 
de construcţii, macaralele-turn din apropierea noilor 
blocuri, „coloana de blocuri” ce se înalţă pe una dintre 
colinele orașului, zidul cetăţii, Muntele Măslinilor, Valea 
losafat, Poarta de aur... şi când, privelişti și gânduri mă 
tot poartă pentru ultimele „fotografii mentale”, iată că 
ne oprim în dreptul Porții Jaffa. Programul este de fapt 
unul de liberă - voie, dar care are scopul de a nu pierde 
ocazia unei noi vizite la biserica Sf. Mormânt. Grupul se 
risipește. Programul meu este sigur: doresc să ajung din 
nou la Sf. Mormânt... Urc scările și mă îndrept pe strada 
ce se înfundă în bazarul labirintic. La acea oră este des- 
tul de puţină lume pe „coridoarele bazarului” și de ase- 
menea în curtea şi în biserica Sf. Mormânt. Într-un fel, 
mă bucur de această ocazie ce-mi dă posibilitatea de 
a-mi întipări și mai bine în minte cele existente aici. Așa- 
dar, mă alătur credincioșilor care așteaptă să intre în 
Sfântul Mormânt. Cu rugăciune în suflet şi lumânarea 
aprinsă, în scurt timp, ajung, din nou în faţa intrării în 
rotondă. Trec apoi prin Capela Îngerului, ating prestolul 
unde se află o parte din stânca așezată la gura peşterii 
mormântului şi păşesc în interior pe,„ușa”joasă din mar- 


Prof. MARIA TCACIUC BRĂTEANU 


mură albă, dantelată, îngenunchind în faţa lespedei din 
marmură, care protejează locul unde a fost așezat trupul 
Mântuitorului. Sunt multe lumânări aprinse, multe can- 
dele ce atârnă deasupra mormântului. De asemenea, 
remarc existenţa icoanelor ce marchează evenimentele 
biblice, dar și cea care o înfățișează pe Maica Domnului, 
aşezată ceva mai sus, în stânga lespedei. Această icoană 
poate fi„deschisă” și acolo este piatra din stânca originală 
a peşterii unde a fost mormântul. Din nou timpul „mă 
zorește” să părăsesc spaţiul. Reușesc să spun o scurtă 
rugăciune, să sărut și să ating lespedea și stânca origi- 
nală. les cu spatele, aplecându-mă și de această dată 
observ în Capela Îngerului cele două nişe circulare,care 
comunică cu exteriorul și pe unde în Sâmbăta Patimilor 
patriarhul scoate câte o torţă cu Sfânta Lumină. 

Referitor la stânca „de pe mormânt”, Evanghelia ne 
spune: "...şi iată s-a făcut cutremur mare, că îngerul Dom- 
nului coborând din cer și venind a prăvălit piatra și s-a 
aşezat deasupra ei și înfăţişarea lui era ca fulgerul şi 
îmbrăcămintea lui albă ca zăpada. De frică cei ce păzeau 
s-au făcut morţi iar îngerul a zis femeilor: Nu vă temeţi, 
că știu că pe lisus cel Răstignit îl căutaţi. Nu este aici, căci 
s-a sculat precum a zis!” 

Trec prin faţa rotondei, acolo unde se ţin slujbele 
ortodocșilor şi care este ca o continuare a bisericii Învi- 
erii (Anastasis). Intru în biserică. Reţin iconostasul și cele 
două tronuri ale patriarhului și vicarului său, cupola cu 
cele trei rânduri de geamuri, icoanele din biserică, sfeș- 
nicul din mijlocul bisericii, ce marchează (geografic vor- 
bind) centrul spiritual al creștinităţii... Spun rugăciunea 
şi apoi ocup un loc pe scaunul de lângă peretele din 
stânga şi rămân „cu mine” încă un timp, în această 
atmosferă de mare spiritualitate. La ieșirea din biserică 
privesc din nou mulţimea candelelor roşii şi albastre, 
frontispiciul sculptat în marmură, înaltele sfeşnice cu 
lumânările mari şi groase, icoana lui Mântuitorului așe- 
zată deasupra intrării... Se spune că biserica Sf. Mormânt 
a fost construită ca un clopot deasupra Golgotei. Astfel, 
spre răsărit se înalță stânca încadrată într-un paraclis cu 
două altare construite pe piatra Golgotei (pe locul unde 
s-a înălţat Sf. Cruce). În dreapta locului crucii se află 
primul altar ce marchează locul unde Mântuitorul a fost 
dezbrăcat şi pironit pe cruce. În mijlocul altarului 
principal(Sf. Golgotă) este fixată în crăpătura stâncii cru- 
cea ce marchează răstignirea, iar în apropiere icoana Sf. 
Fecioare tristă, fiind locul de unde, majoritatea credin- 
cioșilor „merg în genunchi”, spunând rugi, până în mij- 
locul altarului, unde prin micul orificiu mărginit de disc 
se poate atinge stânca Golgotei... (discul de aur a fost 
dăruit de către Domnitorul Șerban Cantacuzino). 

Doamne, câte ar mai fi de văzut şi de știut!... 

nici ziua, nici noaptea, 
nici liniştea, nici tumultul, 
nici corabia, nici limanul, 
nici mitul, nici realitatea, 


nici jocul de-a înţelepciunea, 
nici îngerul, nici amurgul, 
nici adâncul, nici înaltul, 
nici cugetul, nici genunea, 


nu pot vremui, nu pot cuprinde 
miezul fiinţei universale, 
taina prezenţei Tale, 
ale veșniciilor veşminte... 


frângere de sine-apartenenţa, 
unde-i tăcere, scrie sentimente, 
sufletele de-s absente, scrie înviere... 


binecuvântarea mea, 
oare cum ar arăta 
lumina lumii fără Tine? 


IRINA LUMINIŢA MICULESCU 


Mi-aduc aminte de-o pădure 
În care n-am fost niciodată: 
Pe sub coroanele de arbori, 
Albi-străvezii ca niște nimburi, 
Eram și pasul și poteca, 

Apoi doar aerul, plutirea. 


Descopeream că sunt oriunde 
Voiam s-ajung... chiar mai departe - 
Aş fi lăsat în urmă totul 

Doar să mă spulber în albastru, 

Dar nu eram pierdut, nici singur, 

Ci într-un stol uriaș de duhuri 
Îmbrâţișând nemărginirea. 


Eram privirea, orizontul 
Care părea să se apropie, 

Pe când în rariştea de suflet 
Îşi deschidea lumina Ochiul. 


MONICA PILLAT 


Sf cer 


Spre cer ruga fierbinte mi-o îndrept mereu, 
Căci Tu ești Dumnezeu și Tatăl meu. 

Un Bun Părinte ce de mine îngrijești nespus, 

În orice zi, din zori, până adorm, cu gândul sus, 
Spre cer. 


În fiecare zi eu ruga'n sus îndrept, 

Căci prin credinţă, prin nădejde, har aştept. 
Și tot ce am nevoie de la Tine cer, 

În rugăciunea ce-o îndrept mereu, 

Spre cer. 


să fiu un stâlp de bază-n casa Ta, 
Aceasta-i Doamne tot ce îmi doresc, 
Și când se va desface cortul pământesc, 


Cu îngeri-n suit-aș vrea, să pot, să mă înalţ, 
Spre cer. 


Am fost în ceaţă, dar voi deveni lumină, 
Căci vreau a scoate zgura mea din suflet 
Precum cărbunele se scoate dintr-o mină. 
La judecată vreau senin să merg și drept, 
Spre cer. 


În fiecare seară, ruga-n sus eu o îndrept, 
Căci prin iubire şi nădejde, har aştept. 
Și tot ce am nevoie cu credinţă cer 

În rugăciunea ce-o îndrept mereu, 

Spre cer 


LUCIAN OVIDIU POP 

ACTUALITATEA BISERICEASCĂ 


Întrunirea Sfântului Sinod. În ziua de 18 august 2014, 
în Sala Sinodală din Reşedinţa patriarhală, sub președin- 
ţia Preafericitului Părinte Patriarh Daniel, a avut loc ședința 
de lucru a Sfântului Sinod al Bisericii Ortodoxe Române. 
Între hotărârile adoptate menţionăm: 


« Sfântul Sinod a luat act cu îngrijorare de adoptarea 
Legii nr. 102/2014 privind cimitirele, crematoriile umane 
şi serviciile funerare, act normativ deficitar şi ambiguu în 
multe privinţe, având ca principală motivaţie crearea 
cadrului legislativ pentru înfiinţarea de cimitire private, 
de către operatori economici, dar care nu reglementează 
corespunzător problemele generate prin noutăţile aduse. 
De aceea, Sfântul Sinod solicită Guvernului și Parlamen- 
tului României să amâne intrarea în vigoare a acestei legi 
în vederea modificării și completării acestui act normativ. 

+ Sfântul Sinod a luat act cu apreciere de rezultatul 
colectei în sprijinul creştinilor ortodocși din Siria organi- 
zată în bisericile și mănăstirile Patriarhiei Române din ţară 
şi străinătate în primele trei duminici după sărbătoarea 
Sfintelor Paști 2014 și mulţumeşte unităţilor de cult pen- 
tru implicare. 

+ La cererea Uniunii Naţionale a Transportatorilor Ruti- 
eri din România, Sfântul Mucenic Hristofor (9 mai) a fost 
declarat ocrotitor (patron spiritual) al transportatorilor 
rutieri din România. 


Vizite pastorale și slujiri arhierești. Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei, a efectuat în Duminica a 8-a după Rusalii — 3 
august - o vizită pastorală în Parohia Dumbrăviţa, Proto- 
popiatul Timișoara II. Aici, lerarhul a fost întâmpinat de 
un sobor de preoţi și diaconi, precum şi de numeroși eno- 
riași, între care mulţi elevi de la școala din localitate, îmbră- 
caţi în straie populare. În cadrul slujbei, Preasfinţia Sa a 
hirotonit în treapta preoţiei pe diaconul Svetozar Mlade- 
nov, numit pe seama Parohiei Pesac, Protopopiatul Sânni- 
colau Mare. Răspunsurile liturgice au fost date de tinerii 
din Asociaţia Studenţilor Creştini Ortodocși Români, filiala 
Timişoara. În cuvântul de învăţătură adresat celor prezenţi, 
Preasfinţitul Paisie Lugojanul a subliniat câteva dintre 


învăţăturile duhovnicești pe care pericopa duminicală de 
la Matei ni le pune înainte. Cu acest prilej, ierarhul a arătat 
că minunea săvârșită de Mântuitorul Hristos, înmulţirea 
pâinilor, este o mărturie a dumnezeirii Sale, precum şi un 
semn al purtării Sale de grijă pentru întreaga făptură. În 
încheiere, Preasfinţia sa a transmis binecuvântarea și gân- 
durile de bine ale Înaltpreasfinţitului Părinte Nicolae, 
Mitropolitul Banatului. 

În ajunul praznicului Adormirii Maicii Domnului — 14 
august - Preasfinţitul Părinte Paisie Lugojanul, Episcop- 
vicar al Arhiepiscopiei Timișoarei, a slujit la Catedrala Mitro- 
politană din Timișoara slujba Vecerniei celei Mari cu Litie 
şi slujba Prohodului Maicii Domnului. În cadrul acestora, 
lerarhul a fost înconjurat de un sobor de preoţi și diaconi, 
slujitori ai sfântului locaș. La programul religios închinat 
slăvitului praznic al Maicii Domnului au participat mai 
mulţi timişoreni, dornici să cinstească într-un chip deose- 
bit pe ceea de,s-a mutat de la moarte la viaţă” și ale cărei 
rugăciuni pentru lumea întreagă se înalţă neîncetat la 
Tronul Preasfintei Treimi. În finalul slujbei Prohodului, 
soborul slujitorilor și al credincioșilor a ieșit în procesiune 
în jurul Catedralei Mitropolitane, iar apoi, cu toţii s-au închi- 
nat epitafului Maicii Domnului, ce a fost așezat în mijlocul 
bisericii sub un baldachin frumos împodobit, ce simboli- 
zează mormântul Preacuratei din Grădina Ghetsimani. 

În ziua de 16 august, de praznicul Sfinţilor Martiri Brân- 
coveni, a slujit Sfânta Liturghie la biserica Sfântul Gheor- 
ghe Nou din București, cu prilejul resfinţirii acesteia, 
împreună cu membrii Sfântului Sinod, sub protia Preafe- 
ricitului Părinte Patriarh Daniel. 

În ziua de Duminică 17 august a slujit Sfânta Liturghie 
la biserica Sfântul Gheorghe de la Mogoșoaia (Arhiepiscopia 


Bucureștilor), cu prilejul resfințirii picturii sfântului locaș, sub 
protia Înaltpreasfinţitului Arhiepiscop Varsanufie al Râmni- 
cului și în prezenţa Preafericitului Părinte Patriarh Daniel. 
Preasfinţitul Părinte Paisie Lugojanul, Episcop-vicar al 
Arhiepiscopiei Timișoarei, a efectuat Duminică 24 august 
o vizită pastorală în Parohia Beregsău Mic, Protopopiatul 
Timişoara |. Cu acest prilej, lerarhul a săvârșit Sfânta și 
Dumnezeiaca Liturghie în biserica parohială cu hramurile 

„Sfinţii Arhangheli Mihail şi Gavril” şi „Sfântul Proroc Ilie 
Tesviteanul', înconjurat de un sobor de preoţi și diaconi, 
de la mai multe parohii din zonă. Răspunsurile la Sfânta 
Liturghie au fost date de grupul coral „Theoforos”al Arhi- 
episcopiei Timișoarei, condus de diac. dr. lon-Alexandru 
Ardereanu. În cuvântul de învăţătură adresat celor pre- 
zenţi, Preasfinţitul Părinte Paisie Lugojanul a vorbit despre 
înțelesurile duhovnicești desprinse din pericopa evanghe- 
lică duminicală, de la Matei 18, 23-35, în care este istorisită 
Pilda datornicului nemilostiv. În acest sens, lerarhul a 
arătat că evanghelia Duminicii a 11-a după Rusalii ne pune 
înainte o învăţătură esenţială a creștinișmului, cea a ier- 
tării, pe care Însuşi Mântuitorul Hristos a împlinit-o în chip 
desăvârșit pe Crucea Golgotei, iar pilda iubirii Sale nesfâr- 
şite şi nemărginite pentru toţi oamenii ne-a învăţat că a 
iubi înseamnă a ierta. După Sfânta Liturghie, Pr. Nicolae 
Lupșescu, parohul bisericii, a mulţumit Preasfinţitului 
Părinte Paisie Lugojanul pentru binecuvântarea și bucu- 
ria adusă credincioșilor din Beregsău Mic, prin slujirea 
Sfintei Liturghii arhierești. Prezenţa ierarhului în mijlocul 
comunităţii de aici, a reprezentat prima vizită pastorală a 
Preasfinţiei sale de la numirea preotului Nicolae Lupșeșcu, 
ca păstor sufletesc al acestei parohii. 


Hramul mănăstirii Săraca. La praznicul Schimbări la 
Faţă a Domnului nostru lisus Hristos - 6 august - nume- 
roşi credincioşi bănăţeni și-au îndreptat pașii spre Sfânta 
Mănăstire Săraca, din localitatea Șemlacul Mic, judeţul 
Timiș, care și-a serbat cu acest prilej hramul istoric. Săr- 
bătoarea hramului a fost încununată de prezenţa în mij- 
locul obștii monahale de aici a Preasfinţitului Părinte 
Paisie Lugojanul, Episcop-vicar al Arhiepiscopiei Timișoa- 
rei, care a oficiat Sfânta şi Dumnezeiasca Liturghie în alta- 
rul de vară al așezământului. La slujbă au participat clerici 
şi credincioşi de la parohiile învecinate, precum și un 
număr însemnat de pelerini, veniţi la sfânta mănăstire din 
Timişoara și Arad. Între aceștia s-au numărat tinerii Gru- 
pului Catehetic Ortodox „Sfântul loan Gură de Aur”, al 
Parohiei Timișoara-Fratelia și grupuri de credincioși de la 
bisericile timişorene „Sfinţii Apostoli Petru și Pavel” Viile 
Fabric și „Sfânta Cuvioasă Paraschiva” Zona Tipografilor. 
În cadrul Sfintei Liturghii, lerarhul a hirotonit în treapta 
preoţiei pe diaconul Dinu Constantin Bâzgan, numit pe 
seama Parohiei lecea Mică, din Protopopiatul Sânnicolau 
Mare, iar în final, s-a oficiat îndătinata slujbă de binecu- 
vântare a roadelelor de struguri, precum și o slujbă de 
pomenire pentru monahii și fraţii trecuţi la Domnul, ce 
au vieţuit în această sfântă mănăstire. Răspunsurile litur- 
gice au fost date de grupul coral „Theoforos” al Arhiepi- 
scopiei Timişoarei, condus de diac. dr. lon-Alexandru 
Ardereanu. 


Hramul mănăstirii Fârdea. Și în acest an, de sărbă- 
toarea Adormirii Maicii Domnului — 15 august - numeroși 


credincioși şi-au îndreptat pașii spre Mănăstirea Fârdea, 
din apropierea lacului de acumulare Surduc, judeţul Timiș. 
Slujbele religioase închinate slăvitului praznic au debutat 
aici joi seara cu un bogat program liturgic, oficiat de slu- 
jitori de la mai multe parohii și mănăstiri timișene, în frunte 
cu ieromonahul Maxim Anton, duhovnicul mănăstirii. 
Bucuria pelerinilor veniţi la sărbătoarea hramului a fost 
încununată de prezenţa în mijlocul obștii, conduse de 
monahia Antonia Sfrijan, a Preasfinţitului Paisie Lugojanul, 
Episcop-vicar al Arhiepiscopiei Timişoarei. lerarhul a ofi- 
ciat Sfânta și Dumnezeiasca Liturghie în altarul de vară al 
mănăstirii, înconjurat de un numeros sobor de preoţi și 
diaconi de la parohiile și mănăstirile învecinate. Răspun- 
surile liturgice au fost date de grupul psaltic al studenţilor 
timişoreni din A.S.C.O.R. 


Hramul mănăstirii Timişeni. Şi în acest an, la sărbătoa- 
rea închinată Înaintemergătorului Domnului, Sfântul Pro- 
oroc loan Botezătorul — 29 august — sute de pelerini din 


„> 


ă 
întreg cuprinsul Arhiepiscopiei Timișoarei și-au îndreptat 
pașii spre Mănăstirea Timișeni, din apropierea localităţii Șag, 
judeţul Timiş. Bucuria praznicului a fost încununată de pre- 
zenţa în mijlocul pelerinilor și a obștii monahale conduse 
de stavrofora Casiana, a Preasfinţitului Părinte Paisie Lugo- 
janul, Episcop-vicar al Arhiepiscopiei Timişoarei. lerarhul a 
săvârşit Sfânta şi Dumnezeiasca Liturghie în biserica mare 
a mănăstirii, înconjurat de preoţi și diaconi de la mai multe 
parohii și mănăstiri din cuprinsul eparhiei. La momentul 
rânduit din slujbă, numeroși credincioși s-au împărtășit cu 
Trupul şi Sângele Domnului nostru lisus Hristos. După 


Învierea 


27 


Sfânta Litughie, Preasfinţitul Părinte Paisie Lugojanul a 
transmis obștii monahale de aici și tuturor pelerinilor veniţi 
la sărbătoarea hramului, binecuvântarea Înaltpreasfinţitu- 
lui Părinte Nicolae, Mitropolitul Banatului, precum și îndem- 
nul de a urma Sfântului Prooroc loan Botezătorul în sme- 
renie și pocăință, mărturisind în toată viaţa noastră puterea 
și lucrarea mântuitoare a lui Dumnezeu. Răspunsurile litur- 
gice au fost date de grupul coral „Theoforos” condus de 
diac. lon Alexandru Ardereanu. 


Sfinţire de monument la Pădurea verde. În vecină- 
tatea Muzeului Satului din Timișoara, la Pădurea Verde, a 
avut loc sâmbătă 2 august ceremonia de inaugurare și de 
sfințire a Monumentului Rezistenței Anticomuniste din 
Banat, după finalizarea lucrărilor de reamenajare. Eveni- 
mentul a întrunit mai multe oficialități locale, între care 
dl. Eugen Dogariu, prefectul judeţului Timiș, dl. Călin 
Dobra, vicepreședintele Consiliului Judeţean Timiș, dl. 
Nicolae Robu, primarul Timișoarei și dl. Gheorghe Ciu- 
handu, fostul primar al municipiului, în perioada căruia a 
fost înălţat monumentul. Cu binecuvântarea Înaltpreasfin- 
ţitului Părinte Nicolae, Mitropolitul Banatului, în debutul 


ceremoniei de inaugurare, un sobor de preoţi și diaconi de 
la Catedrala Mitropolitană, condus de pr. lonel Popescu, 
vicar-administrativ al Arhiepiscopiei Timișoarei, a oficiat 
slujba Parastasului pentru cei 32 de eroi ai luptei antico- 
muniste, uciși în acest loc între anii 1949 şi 1952. La finalul 
slujbei, pr. lonel Popescu a adresat tuturor celor prezenţi, 
din partea ierarhilor timișoreni, un cuvânt de apreciere și 
de binecuvântare pentru gestul creștinesc de cinstire și de 
evocare a memoriei celor care „au plătit cu viaţa lor liber- 
tatea noastră”, Monumentul de la Pădurea Verde, ridicat 
pe o colină și reprezentat de o cruce, a fost sfinţit în anul 
2000 de către Înaltpreasfinţitul Părinte Mitropolit Nicolae, 
în prezenţa domnului Gheorghe Ciuhandu, primarul Timi- 
şoarei la acea vreme, a membrilor Asociaţiei Foștilor Deţi- 
nuţi Politici din România (A.F.D.PR.) - filiala Timiș, precum 
şi a rudelor sau a apropiaților celor care au pierit în timpul 
prigoanei comuniste. 


Ajutoare pentru sinistraţi. În ultima săptămână din 
luna august, Centrul Eparhial din Timişoara a desfășurat 


mai multe acţiuni de întrajutorare pentru persoanele care 
au avut de suferit în urma inundaţiilor din localităţile 
Gătaia, Șemlacul Mare și Șemlacul Mic. Alături de sprijinul 
Arhiepiscopiei Timișoarei, Patriarhia Română a contribuit 
cu un ajutor financiar substanţial. În urmă cu aproximativ 
olună, mai multe localităţi din judeţul Timiş au trecut prin 
încercări grele, datorită inundaţiilor provocate de râul 
Bârzava şi de pâraiele Gorovei și Fizeşeana. Arhiepiscopia 
Timișoarei s-a implicat direct în ajutorarea persoanelor 
sinistrate din zonă, prin ajutoarele trimise către cei afectaţi 
de inundații. 


„Acum o lună, și eparhia noastră a fost afectată de 
inundaţii. Din fericire, apele s-au retras repede și mulţu- 
mim lui Dumnezeu că nu au făcut victime omenești. Desi- 
gur, pagubele materiale sunt însemnate, iar mulţi oameni 
au ajuns pe drumuri. Alături de instituţiile statului și de 
toţi oamenii de bine care au dorit să vină în sprijinul celor 
afectaţi de inundaţii, și Arhiepiscopia Timișoarei a realizat 
o colectă de bunuri materiale și bani, astfel încât, sprijinul 
acordat de către eparhie să fie unul consistent. Timp de 
două săptămâni au fost organizate în toate parohiile din 
eparhia noastră colecte de bani și de alimente. În urma 
acestor colecte, derulate pe parcursul a două săptămâni, 
Arhiepiscopia Timișoarei a reușit să adune suma de 
105.000 lei, care va fi folosită pentru achiziţia de materiale 
de construcţii, în vederea reconstruirii caselor afectate. 
Acestei sume i se adaugă și sprijinul financiar venit din 
partea Patriarhiei Române, în valoare de 10.000 de lei” a 
precizat pr. Cristian Pavel, consilier la Sectorul Social filan- 
tropic și misionar al Arhiepiscopiei Timișoarei. 

În urma inundaţiilor, sute de case au fost cuprinse de 
ape și un mare număr de oameni au fost evacuaţi din 
gospodările lor, întrucât apele au distrus totul în cale, 
lăsând în urmă pagube însemnate. 


Nou număr al revistei Vatră nouă. Am primit la 
redacţie ultimul număr al revistei Vatră nouă de la Giar- 
mata Vii (anul XV, nr. 167-168, iulie-august 2014, 16 pp.), 
realizată în condiţii grafice deosebite de către Pr. paroh 
Vasile Suciu, cu sprijinul comunităţii locale. 


Rubrică alcătuită de 

